open-index/open-wikipedia-markdown huggingface dataset:
మంజుల పరిటాల

**మంజుల పరిటాల** కన్నడ, తెలుగు టెలివిజన్ నటి. 2013లో ఈటీవీలో వచ్చిన *చంద్రముఖి* సీరియల్ ద్వారా తెలుగు టీవీరంగంలోకి అడుగుపెట్టింది.

## జననం ౼ విద్యాభ్యాసం
మంజుల 1990, మే 9న శివశంకర్, పుష్ప దంపతులకు కర్నాటక రాష్ట్రంలోని బెంగళూరులో జన్మించింది. మంజుల తండ్రి హెడ్ కానిస్టేబుల్, నటుడు. తల్లి గృహిణి. మంజుల బి.కామ్ కామర్స్ పూర్తిచేసింది.

## వివాహం
నటుడు, రచయిత ఓంకార్ పరిటాల కుమారుడు టీవీ నటుడు నిరుపమ్ పరిటాలతో మంజుల ప్రేమ వివాహం జరిగింది. చంద్రముఖి సీరియల్ లో నటించినప్పుడు ప్రేమించుకున్నారు. వీరికి ఒక కుమారుడు (అక్షజ్ ఓంకార్).

## టీవీరంగం
ఇంటర్‌ మొదటి సంవత్సరం చదువుతున్నప్పుడు తన తండ్రి స్నేహితుడు రూపొందించిన *ప్రేమ పిశాచిగలు* కన్నడ సీరియల్ లో తొలిసారిగా నటించిన మంజుల, కన్నడలో దాదాపు 15 సీరియళ్ళలో నటించింది.

బెంగళూరులోని ఆర్కా మీడియా సంస్థ ద్వారా ప్రసాద్ దేవినేని నిర్మాతగా వై.ఎస్. కోలా నాగేశ్వరరావు దర్శకత్వంలో 2013లో ఈటీవీలో వచ్చిన *చంద్రముఖి* తొలిసారిగా తెలుగు సీరియల్ లో నటించింది. రజనీకాంత్, గుహన్ షణ్ముగం, తమీమ్ అన్సారీ, విశ్వ, రాహుల్ రవి వంటి నటులతో కలిసి నటించింది.

### నటించిన సీరియల్స్

**తెలుగు**
# చంద్రముఖి (ఈటీవీ)
# తరంగాలు (జెమినీ టీవీ)
# లేతమనసులు (జెమినీ టీవీ)
# ఆకాశమంత (జెమినీ టీవీ)
# కాంచన గంగ (స్టార్ మా)
# కృష్ణవేణి (స్టార్ మా)
# అమ్మాయి కాపురం (జెమినీ టీవీ)
# నీలాంబరి
# చంద్రలేఖ
# గోకులంలో సీత
# ఇద్దరమ్మాయిలు
# జానకి కలగనలేదు (స్టార్ మా)
# సీతే రాముడి కట్నం
#పల్లకిలో పెళ్ళికూతురు 
**కన్నడ**
# పొన్నుంజల్ (సన్ టీవీ)
# నందిని (సన్ టీవీ)
# పెరజ్హగి (కలర్స్ టీవీ)
# మూరుబాగిలు
# ప్రేమ పిశాచిగలు
# క్షణ-క్షణ
# కాదంబరి
# తులసి
# కల్యాణి
# రంగోలి

### కార్యక్రమాలు
# సి రియల్ స్టార్స్ (జీ తెలుగు)
# స్టార్ మహిళ (ఈటీవీ తెలుగు)
# మోడ్రన్ మహాలక్ష్మి (స్టార్ మా)
# అభిరుచి (ఈటీవీ)
# భలే ఛాన్స్ లే (స్టార్ మా)

## ఇతర వివరాలు
# మంజుల చెల్లెలు కీర్తి ధనుష్, మరిది జై ధనుష్ నటీనటులుగా వివిధ సీరియల్స్ లో నటిస్తున్నారు.
# చంద్రముఖికి నాలుగు అవార్డులు, కాంచనగంగలో పాత్రకు ఒక పురస్కారం అందుకుంది.

## మూలాలు

వర్గం:1990 జననాలు
వర్గం:జీవిస్తున్న ప్రజలు
వర్గం:టెలివిజన్ నటీమణులు
రూలర్ (స్కేల్)

కొలబద్ద

**రూలర్** (Ruler) అనేది ఒక కొలత సాధనం. రూలర్‌ను దూరాలను కొలవడానికి లేదా సరళ రేఖలను గీయడానికి ఉపయోగిస్తారు. కొన్నిసార్లు ఎంత పొడవు వరకు అవసరమో అంతవరకు కొలుస్తారు. చాలా వరకు రూలర్లు అవి ఎంత పొడవున వుంటాయో అంత పొడవున సంఖ్యలను, పంక్తులను కలిగివుంటాయి. రూలర్‌పై ఉన్న సంఖ్యలు మిల్లీమీటర్లను, సెంటిమీటర్లను, అంగుళాలను, అడుగులను, మీటర్లను తెలియజేస్తాయి. సాధారణంగా విద్యార్థులు ఉపయోగించే చిన్న రూలర్ స్కేల్ 15 సెంటిమీటర్లు (6 అంగుళాలు లేదా అర అడుగు) లేదా 30 సెంటిమీటర్లు (12 అంగుళాలు లేదా ఒక అడుగు) ఉంటుంది. సాధారణంగా బట్టల దుకాణంలో బట్టను కొలుచుటకు ఉపయోగించే స్కేలు మీటరు పొడవు ఉంటుంది. స్కేల్‌పై పలు కొలతలను గుర్తించుటకు వీలుగా మిల్లీమీటర్లను సూచించుటకు సన్నని, చిన్న గీతలను ఉంచుతారు, 5 మిల్లీమీటర్లకు కొంచెం పెద్దగా ఉండే సన్న గీతను, సెంటీమీటర్లను సూచించుటకు ఇంకొంచెం పెద్దగా ఉండే గీతను, ఆ గీత వద్ద సంఖ్యను ఉంచుతారు, అలాగే అంగుళాని సూచించుటకు మరొక వైపున (సెంటిమీటర్ల సూచికకు ఎదురువైపు) గీతలను, సంఖ్యలను ఉంచుతారు. స్కేల్లను చెక్కతోను, ప్లాస్టిక్‌తోను, లోహలతోను, బట్టతోను తయారు చేస్తారు. స్కేల్లు అనేక రకములు ఉన్నవి. కొన్ని పొడవైన స్కేల్లను మడత పెట్టవచ్చు, లేదా చుట్టుకోవచ్చు.

## మూలాలు

వర్గం:కొలత పరికరాలు
వర్గం:స్టేషనరీ
వర్గం:కార్యాలయ సామాగ్రి
మహారాష్ట్రలో కోవిడ్-19 మహమ్మారి

మహారాష్ట్రలో కరోనా వైరస్ మొదటి కేసు 2020 మార్చి 9 న నమోదయ్యింది. మార్చి 17 న, మొదటి కరోనా సోకిన వ్యక్తి మరణించాడు.

## కాలక్రమం
*

**రోజువారి పాజిటివ్ కేసులు**

## ప్రభుత్వ సహాయక చర్యలు

*మార్చి 22 న మహారాష్ట్ర ప్రభుత్వం రాష్ట్రవ్యాప్తంగా సెక్షన్ 144  ప్రకటించింది. మార్చి 23 మహారాష్ట్ర ప్రభుత్వం లాక్ డౌన్ ప్రకటించింది.

*మార్చి 23 న సిఎం ఉద్ధవ్ ఠాక్రే అన్ని జిల్లాల సరిహద్దులను మూసివేస్తున్నట్లు రాష్ట్రవ్యాప్తంగా కఠినమైన కర్ఫ్యూ విధిస్తున్నట్లు ప్రకటించారు.

## విద్య వ్యవస్థ ప్రభావం
పాఠశాలల ద్వారా కరోనావైరస్ వ్యాప్తి చెందకుండా ఉండటానికి అన్ని విద్యాసంస్థలు మూసివేశారు.మహారాష్ట్ర ప్రభుత్వ  పరీక్షలను అన్ని  రద్దు చేసింది.1 నుండి 8 వ తరగతి పరీక్షలను అన్ని  రద్దు చేసింది. పరీక్షలు లేకుండా పై తరగతుల్లో వెళ్ళడానికి ఆదేశాలు జారీ చేసింది.

## రవాణా వ్యవస్థ ప్రభావం
కరోనా వైరస్  పెరుగుతున్న నేపథ్యంలో మార్చి 11 నుండి మహారాష్ట్ర ప్రభుత్వం 20,000 కి పైగా బస్సు సర్వీసులు రద్దు చేశారు ఫలితంగా మార్చి 17 నాటికి ₹ 3 కోట్ల నష్టం వాటిల్లింది.ఇతర రాష్ట్రాల నుంచి వైరస్ వ్యాపిస్తుందని రాష్ట్ర సరిహద్దులను మూసివేశారు. మార్చి 22 నుంచి 31 మధ్య ముంబై సబర్బన్ రైల్వే స్టేషన్‌ను మూసివేస్తున్నట్లు భారత రైల్వే ప్రకటించింది.

## పర్యాటక వ్యవస్థ ప్రభావం
రాష్ట్రవ్యాప్తంగా కేసుల పెరుగుతున్న నేపథ్యంలో  ముందుజాగ్రత్త చర్యగా అనేక పర్యాటక ప్రదేశాలు, ప్రార్థనా స్థలాలను మూసివేస్తామని ఆరోగ్య అధికారులు ప్రకటించారు.
పర్యాటక ప్రదేశాలు  ఔరంగాబాద్ జిల్లాలోని అజంతా , ఎల్లోరా గుహలు , రాయ్‌గడ్ జిల్లాలోని ఎలిఫాంటా గుహలు పై ప్రభావం పడింది.రాష్ట్రంలో హోటళ్ళు, టాక్సీలు ప్రైవేట్ బస్సు సర్వీసు వ్యాపారాలు రద్దు చేశారు.

## ఆర్థిక రంగం

## మూలాలు
విశాఖపట్నం గ్యాస్ లీక్ ప్రమాదం

]
}

}}
ఆంధ్రప్రదేశ్ లోని  విశాఖపట్నం శివార్లలోని గోపాలపట్నం సమీపంలోని ఆర్.ఆర్.వెంకటపురం గ్రామంలో 2020 మే 7 ఉదయం ఎల్జీ పాలిమర్స్ రసాయన పరిశ్రమలో ఈ ప్రమాదం జరిగింది.లీకైన స్టైరీన్‌ విషవాయువు సుమారు  3 కిలోమీటర్ల వ్యాపించి సమీప  గ్రామాలను ప్రభావితం అయ్యాయి.

## నేపథ్యం
వెంకటపురం గ్రామంలో రసాయన కంపెనీ హిందుస్తాన్ పాలిమర్స్ పేరుతో 1961లో ప్రారంభమైంది. 1978లో దీన్ని యూబీ గ్రూప్ తీసుకుంది. 1997లో దక్షిణ కొరియాకు చెందిన ఎల్జీ కంపెనీ స్వాధీనం చేసుకుని  ఎల్జీ పాలిమర్స్‌గా పేరు మార్చింది. పాలిస్టిరైన్, ఎక్స్‌పాండబుల్ పాలిస్టిరైన్ (థర్మాకోల్) వంటివి ఈ సంస్థలో తయారవుతాయి.
## గ్యాస్ లీకేజ్
ఈ ప్రమాదం తెల్లవారుజామున  3 గంటల ప్రాంతంలో ఈ ప్రమాదం సంభవించింది.
కరోనా వైరస్ ప్రభావం వల్ల దేశవ్యాప్తంగా లాక్ డౌన్
ప్రకటించడంతో అన్ని పరిశ్రమలు మూతపడ్డాయి.లాక్ డౌన్ నిబంధనలు సడలింపు తర్వాత 2020 మే 7 ఈ ఫ్యాక్టరీ కార్యకలాపాలు పునఃప్రారంభించేందుకు సిబ్బంది ప్రయత్నిస్తున్న సమయంలో ఈ లీకేజీ జరిగింది.
## గ్యాస్ లీకేజ్ ప్రభావం
ఈ పరిశ్రమ నుండి వెలువడిన విషవాయువు 3 కిలోమీటర్ల వ్యాపించాయి. ముఖ్యంగా ఐదు గ్రామాలు - ఆర్.ఆర్. వెంకటపురం, పద్మపురం, బిసి కాలనీ, గోపాలపట్నం, కంచరపాలెం - ఎక్కువగా ప్రభావితం అయ్యాయి.ఈ వాయువు ప్రభావాల వల్ల చర్మంపై దద్దుర్లు, కళ్లలో మంటలు, శ్వాస తీసుకోవడంలో ఇబ్బందులతో స్థానికులు ఆరోగ్యపరమైన ఇబ్బందులు ఎదుర్కొన్నారు. చాలామంది రోడ్లపైకి వచ్చి పడిపోయారు.అలాగే గ్రామంలో పశువులు, ఇతర మూగజీవాల ప్రాణాలు కోల్పోయాయి.

## సహాయక చర్యలు
పోలీసులు, అగ్నిమాపక, ఇతర శాఖలకు కూడా సమాచారం అందడంతో  గ్రామానికి చేరుకుని సహాయ చర్యలు చేపట్టారు. కేంద్ర, రాష్ట్ర విపత్తు ప్రతిస్పందన దళాలు (ఎన్‌డీఆర్‌ఎఫ్‌, ఎస్‌డీఆర్‌ఎఫ్‌),కేంద్ర పారిశ్రామిక రక్షణ దళం (సీఐఎస్‌ఎఫ్‌) సభ్యులు రంగంలోకి దిగారు. రహదారులపైనా, ఇళ్లలోనూ పడి ఉన్న ప్రజలను సుమారు 350 మందిని అంబులెన్సుల్లో కేజీహెచ్‌, సమీపంలోని ప్రభుత్వాసుపత్రులకు, పలు ప్రైవేటు వైద్యశాలలకు తరలించారు.

## ఆర్థిక సాయం
ఆంధ్రప్రదేశ్ ప్రభుత్వం విశాఖపట్నం లో గ్యాస్ లీక్ ఘటనలో మరణించిన వారికి కోటి రూపాయలు ప్రకటించింది.వెంటిలేటర్‌పై చికిత్స పొందుతున్నవారికి 10 లక్షల రూపాయలు, ప్రాథమిక చికిత్స చేయించుకున్న వారికి రూ.25 వేలు, రెండు మూడు రోజులు చికిత్స పొందినవారికి లక్ష రూపాయల చొప్పున సాయం చేస్తామని ముఖ్యమంత్రి జగన్మోహన్ రెడ్డి ప్రకటించారు.ఈ ప్రమాదం జరిగిన గ్రామంలో కొన్ని జంతువులు కూడా చనిపోయాయని, వాటికి కూడా పరిహారం చెల్లిస్తామ‌న్నారు.మృతుల కుటుంబాలకు అన్ని రకాలుగా అండగా ఉంటామ‌ని హామీ ఇచ్చారు.

## ఇవి కూడా చూడండి

* స్టైరీన్‌

## మూలాలు

## వెలుపలి లంకెలు
వర్గం:ప్రమాదాలు
వర్గం:సంఘటనలు
వర్గం:విశాఖపట్నం
ఉప్పలపాటి సూర్యనారాయణ రాజు

ఉప్పలపాటి సూర్యనారాయణ రాజు (13 డిసెంబరు 1948 – 12 ఫిబ్రవరి 2010)  గోపీకృష్ణా కంబైన్స్ సినీ నిర్మాణ సంస్థకు అధిపతి. అతను తెలుగు సినిమా కథానాయకుడైన ఉప్పలపాటి కృష్ణంరాజు కు సోదరుడు. ప్రభాస్ కు తండి. అతను భక్త కన్నప్ప సినిమాకు నిర్మాత.    

## జీవి త విశేషాలు
సూర్యనారాయణరాజు  ఆంధ్రప్రదేశ్ లోని పశ్చిమ గోదావరి జిల్లాకు చెందిన మొగల్తూరు గ్రామంలో  వీర వెంకట సత్యనారాయణరాజు కు జన్మించాడు   

## ఫిల్మోగ్రఫీ

## మూలాలు

వర్గం:2010 మరణాలు
వర్గం:పశ్చిమ గోదావరి జిల్లా వ్యక్తులు
డ్రిల్

**డ్రిల్** (**drill**) అనేది ఒక రకమైన విద్యుత్ సాధనం, ఇది తిరిగే (భ్రమణం) మొనను కలిగి ఉంటుంది. దీనికి డ్రిల్ బిట్ జత చేసి చెక్క, గోడ, ఇనుము వంటి వాటికి రంధ్రాలు చేస్తారు. దీనికి స్క్రూడ్రైవర్ బిట్‌ను బిగించి మరలను ఊడదీసేందుకు, లేదా బిగించేందుకు ఉపయోగిస్తారు. డ్రిల్ విద్యుత్ ద్వారా లేదా బ్యాటరీ ద్వారా పనిచేస్తుంది. బ్యాటరీ డ్రిల్‌ను ఛార్జింగ్ పెట్టుకొని విద్యుత్ లేని సమయంలో కూడా ఉపయోగించుకోవచ్చు. డ్రిలింగ్ మిషన్‌లు వివిధ పరిమాణాలను కలిగివుంటాయి. స్క్రూడ్రైవర్ బిట్‌లను ఉపయోగించే డ్రిల్ మిషన్లు చాలా వరకు చిన్నవిగా, బ్యాటరీని కలిగివుండేవి ఉండవచ్చు. సాధారణంగా డ్రిల్ మిషన్ యొక్క డ్రిల్ బిట్ క్లాక్‌వైజ్‌గా భ్రమణం చెందుతూ రంధ్రాలను చేస్తాయి. స్క్రూడ్రైవర్ బిట్‌లను ఉపయోగించే డ్రిల్ మిషన్లు క్లాక్‌వైజ్‌గా, యాంటీక్లాక్‌వైజ్‌గా భ్రమణం చెందే సౌకర్యాన్ని కలిగివుంటాయి. డ్రిల్ బిట్లను బట్టి రంధ్రం యొక్క వ్యాసం, లోతు ఉంటాయి. చీలలను గోడలో, లేదా చెక్కలో బిగించుటకు ముందుగా డ్రిల్‌తో రంధ్రం చేసి ఆ తరువాత చీలలను బిగగొట్టుతారు. ఎందుకంటే డ్రిల్‌తో రంధ్రం చేసి చీలలను బిగగొట్టడం సులభం, అంతేకాక గోడలకు పగుళ్ళూ రాకుండా, చెక్కలు చీలిపోకుండా సురక్షితంగా ఉంటాయి.

## డ్రిల్‌ను ఉపయోగించేటప్పుడు తీసుకోవాల్సిన జాగ్రత్తలు
* రక్షిత బూట్లను ధరించాలి
* రక్షిత చేతి తొడుగులు ధరించాలి
* రక్షిత కళ్ళ అద్దాలను ధరించాలి

వర్గం:పరికరాలు
వర్గం:పనిముట్లు
సూసైడ్ నోట్

**సూసైడ్ నోట్** లేదా **డెత్ నోట్** అనేది ఒక వ్యక్తి ఆత్మహత్యకు పాల్పడే ముందు ఆత్మహత్య చేసుకోబోతున్నట్లు వదలే ఒక సందేశం. జపనీస్ ఆత్మహత్య నోట్లను పరిశీలించిన ఒక అధ్యయనం ప్రకారం ఆత్మహత్యల యొక్క 25 నుంచి 30 శాతం వరకు సూసైడ్ నోట్ తో బాటు ఉంటాయని అంచనా. ఏదేమైనా, సూసైడ్ నోట్ వ్రాయుట అనేది జాతి, సాంస్కృతిక భేదాలపై ఆధారపడి ఉండవచ్చు, కొన్ని ప్రాంతాల జనాభాలో సూసైడ్ నోట్ వ్రాయుట అనేది 50% అధిక రేటుకు చేరుకోవచ్చు. గెల్డర్, మయు, గెడ్డెస్ (2005) ప్రకారం ఆరుగురిలో ఒకరు సూసైడ్ నోట్ వదులుతారు. ఈ కంటెంట్ క్షమించమనే అభ్యర్ధనగా లేదా జీవితం యొక్క తప్పిదాలకు కుటుంబం, స్నేహితులను నిందించునట్లుగా ఉంటుంది. ఆత్మహత్య సందేశం ఒక వ్రాసిన నోట్, ఒక ఆడియో సందేశం, లేదా ఒక వీడియోగా ఉండవచ్చు.

## కారణాలు
సోషియాలజీ, సైకియాట్రీ, గ్రాఫాలజీ వంటి కొన్ని అధ్యయన రంగాలు, ఆత్మహత్యలు చేసుకున్న లేదా ఆత్మహత్యకు ప్రయత్నించిన వ్యక్తులు సూసైడ్ నోట్‌ను వ్రాయడానికి గల కారణాలను పరిశోధించాయి.

ఉటా స్కూల్ ఆఫ్ మెడిసిన్ విశ్వవిద్యాలయంలో ప్రొఫెసర్ లెనోరా ఒల్సేన్ ప్రకారం, ఆత్మహత్య గురించి ఆలోచించే వ్యక్తులు ఆత్మహత్య నోట్ రాయడానికి ఎంచుకునే సాధారణ కారణాలు ఈ క్రింది వాటిలో ఒకటి లేదా అంతకంటే ఎక్కువ::
* అపరాధాన్ని తొలగించడానికి ప్రయత్నించడం ద్వారా బాధితుడికి తెలిసిన వారి బాధను తగ్గించడానికి.

## మూలాలు

వర్గం:ఆత్మహత్యలు
చిరునవ్వుల వరమిస్తావా

**చిరునవ్వుల వరమిస్తావా** 1993లో వచ్చిన తెలుగు చలనచిత్రం. ఎన్.హెచ్. చంద్ర దర్శకత్వం వహించిన.  ఈ చిత్రంలో విక్రమ్, రక్ష (రాణి), రమ్యకృష్ణ నటించిన ఈ చిత్రానికి  విద్యాసాగర్ సంగీతం అందించాడు.

## కథా నేపథ్యం
విక్కీ (విక్రమ్) ఒక లాయర్ కొడుకు. విక్కీ ఒకరోజు విజయ (రాణి) అనే అమ్మాయిని కాలేజీలో కలుస్తాడు. వారిద్దరికీ వేరే ఒక వ్యక్తి వల్ల గొడవ అవుతుంది. కొన్నిరోజుల తర్వాత విక్కీ విజయని ప్రేమిస్తాడు కానీ విజయ విక్కీని దూరం పెడుతుంది. ఎలాగైనా విజయ ప్రేమని పొందాలని విక్కీ ఒక నాటకం ఆడతాడు. విక్కీ కడుపు నొప్పి వచ్చినట్టు నటిస్తాడు. దానిని అదునుగా తీసుకొని కాన్సర్ వచ్చినట్టు విజయని నమ్మిస్తాడు. అప్పుడు విజయ విక్కీ సంతోషంగా, బ్రతికి ఉండాలని ఉద్దేశంతో విక్కీని ప్రేమిస్తున్నట్టు నటిస్తుంది.

## నటవర్గం
* విక్రమ్ (విక్కీ)
* రాణి (విజయ)
* రమ్యకృష్ణ
* గొల్లపూడి మారుతీరావు
* మురళీమోహన్
* అన్నపూర్ణ
* ముంతాజ్
* రాజు సుందరం
* బాబు మోహన్

## సాంకేతికవర్గం
* రచన, దర్శకత్వం: ఎన్.హెచ్. చంద్ర
* నిర్మాత: పాల్గుణి విజయకుమార్
* మాటలు: శాంతకుమార్
* సంగీతం: విద్యాసాగర్
* ఛాయాగ్రహణం: బి. కోటీశ్వరరావు
* కూర్పు: కె. మధు
* నిర్మాణ సంస్థ: సూర్య సూపర్ విజన్
* పంపిణీదారు: విజయకుమార్. జి

## నిర్మాణం
1992లో వచ్చిన *మీరా* సినిమా తరువాత ఈ చిత్ర నిర్మాణం ప్రారంభమైంది. విక్రమ్ నటించిన తమిళ సినిమాలు పరాజయం పొందడంతో తెలుగు సినిమారంగానికి వచ్చాడు.

## పాటలు

ఈ చిత్రానికి విద్యాసాగర్ సంగీతం అందించగా, కాదల్ మతి పాటలు రాసాడు.

## ఇతర వివరాలు
# విక్రమ్ నటించిన తమిళ సినిమా *జెమిని* విజయవంతంకావడంతో, ఈ చిత్రాన్ని 2002లో *విక్కీ* పేరుతో తమిళంలోకి అనువాదం చేసి విడుదల చేశారు.

## మూలాలు

వర్గం:1993 తెలుగు సినిమాలు
వర్గం:తెలుగు ప్రేమకథా సినిమాలు
డ్రిల్ బిట్

**డ్రిల్ బిట్** (**Drill bit**) అనేది ఏదైనా పదార్థములో రంధ్రం చేయుటకు ఉపయోగించే ఒక సాధనం. డ్రిల్ మిషన్‌కు డ్రిల్ బిట్‌ను బిగించి రంధ్రములు చేస్తారు. సాధారణంగా ఎక్కువ డ్రిల్ బిట్లు వృత్తాకార రంధ్రములు చేస్తాయి. కొన్ని రకాల డ్రిల్ బిట్లతో చతురస్రాకార రంధ్రములు కూడా చేయవచ్చు. డ్రిల్ బిట్‌ను డ్రిల్ యంత్రంతో జత చేసి ఉపయోగిస్తున్నప్పుడు డ్రిల్ బిట్ భ్రమణం చెందుతూ రంధ్రము చేయు పదార్థమును డ్రిల్ బిట్ తొలచివేస్తూ, బయటకు నెట్టుతుంది, తద్వారా అక్కడ రంధ్రము ఏర్పడుతుంది. డ్రిల్ బిట్లు అనేక పరిమాణాలలో, ఆకారాలలో లభిస్తున్నాయి, ఇవి అనేక రకాల పదార్థాలలో రకరకాల రంధ్రాలను సృష్టించగలవు. డ్రిల్ మిషన్‌లో ఒక భాగమైన చక్‌లోని షాంక్ అని పిలువబడే పళ్ళ బిట్, డ్రిల్ బిట్‌ను గట్టిగా పట్టుకుంటుంది. షాంక్ డ్రిల్ బిట్‌ను గట్టిగా పట్టుకొనుటకు లేదా డ్రిల్ నుండి డ్రిల్ బిట్‌ను వేరు చేయడానికి చక్‌ను చక్‌ కీ ద్వారా త్రిప్పుతారు. డ్రిల్ బిట్స్ వివిధ ప్రామాణిక పరిమాణాలలో లభిస్తాయి.  వృత్తాకార రహిత క్రాస్-సెక్షన్‌తో రంధ్రాలను సృష్టించగల కొన్ని ప్రత్యేకమైన డ్రిల్ బిట్‌లు కూడా ఉన్నాయి. డ్రిల్ బిట్లను ఎక్కువగా ఉపయోగించినప్పుడు డ్రిల్ బిట్ అరుగుతుంది, అరిగిన డ్రిల్ బిట్‌లు వేగంగా పనిచేయలేవు, అప్పుడు డ్రిల్ బిట్‌కి సానపట్టి ఉపయోగించుకోవచ్చు. లేదా కొత్త డ్రిల్ బిట్లను ఉపయోగించాలి. డ్రిల్ బిట్ నేరుగా ఉండేలా చూసుకొని ఉపయోగించాలి, ఎందుకంటే డ్రిల్ బిట్ వంగేలా ఒకవైపు వంచి డ్రిల్ చేస్తే డ్రిల్ బిట్ విరిగిపోయే అవకాశముంది. డ్రిల్ బిట్లను ఎక్కువగా గోడలలో, చెక్కలలో, లోహలలో రంధ్రాలు చేయడానికి ఉపయోగిస్తారు.
గాజు వంటి పదార్థములో రంధ్రము చేయడానికి డైమండ్ పూత పూసిన డ్రిల్ బిట్లను ఉపయోగిస్తారు.

## తీసుకోవలసిన జాగ్రత్తలు
* డ్రిల్ బిట్ ఉపయోగించిన వెంటనే తాకరాదు, లేదా పట్టుకోరాదు, ఎందుకంటే పదార్థంలో వేగంగా భ్రమణం చెందిన డ్రిల్ బిట్ చాలా వేడిగా ఉంటుంది, కావున కాలే అవకాశముంది.

## మూలాలు

వర్గం:పనిముట్లు
ఎం.వి.గంగాధర శివ

**ఎం.వి.గంగాధర శివ** పార్లమెంటు సభ్యుడు, రాజకీయనాయకుడు. అణగారిన వర్గాల అభ్యున్నతికి ఇతడు కృషిచేశాడు.
## జీవిత విశేషాలు
గంగాధర శివ 1898 డిసెంబరులో కడప పట్టణంలో జన్మించాడు. ఇతని తండ్రి పేరు ఎం.వరదరాజులు. ఇతని ప్రాథమిక విద్య కడప మునిసపల్ హైస్కూలులో నడిచింది. తర్వాత ఉన్నత విద్యను మద్రాసులోని వెస్లీ కళాశాలలో పూర్తిచేశాడు. ఇతడు రిజిస్టర్డ్ మెడికల్ ప్రాక్టీషనరుగా ప్రజలకు వైద్యసేవలను అందించాడు. 1935లో నాగమణితో ఇతని వివాహం జరిగింది. వీరికి ఒక కుమారుడు కలిగాడు.
### ప్రజాజీవితం
ఇతడు కడప మునిసపల్ కౌన్సిలర్‌గా పనిచేశాడు. ఇతడు జిల్లాబోర్డు సభ్యుడిగా, ప్లానింగ్ కమిటీ సభ్యుడిగా, ప్రొహిబిషన్ కమిటీ సభ్యుడిగా, ఆంధ్ర విశ్వవిద్యాలయం సెనెట్ సభ్యుడిగా, ఇ.ఎస్.ఐ.కార్పొరేషన్ సభ్యుడిగా, ఆల్ ఇండియా ఇన్‌స్టిట్యూట్ ఆఫ్ మెడికల్ సైన్సెస్ సభ్యుడిగా, కేంద్ర ఆరోగ్య సలహా కమిటీ సభ్యుడిగా, వాణిజ్య పారిశ్రామిక సలహా కమిటీ సభ్యుడిగా ఉన్నాడు. జిల్లా విద్యాబోర్డుకు ఉపాధ్యక్షుడిగా పనిచేశాడు. ఈ పదవి పొందిన తొలి షెడ్యూలు కులానికి చెందిన వ్యక్తి ఇతడే. 1926-31 మధ్య కాలంలో మద్రాసు శాసనమండలి సభ్యునిగా ఉన్నాడు. 1950లో ఏర్పాటయిన తాత్కాలిక పార్లమెంటులో సభ్యుడిగా ఉన్నాడు. మొదటి లోక్‌సభ (1952-57), రెండవ లోక్‌సభ (1957-62)లకు చిత్తూరు (ఎస్.సి. రిజర్వుడు) నియోజకవర్గం నుండి ఎన్నికయ్యాడు. దత్తమండల అణగారిన వర్గాల సంఘా(Ceded District Depressed Class Association)నికి ఇతడు వ్యవస్థాపక అధ్యక్షుడు. 1931లో ఇతడు సైమన్ కమీషన్ ముందు సమిష్టి నియోజకవర్గానికి అనుకూలంగా సాక్ష్యం ఇచ్చాడు. రాజా-మూంజే ఒడంబడికపై సంతకాలు చేసినవారిలో ఇతడు కూడా ఉన్నాడు. 1932 కమ్యూనల్ అవార్డును ఆల్ ఇండియా డిప్రెస్డ్ క్లాస్ అసోసియేషన్ ప్రతినిధిగా ఇతడు వ్యతిరేకించాడు.

## మూలాలు

వర్గం:1898 జననాలు
వర్గం:పార్లమెంటు సభ్యులు
వర్గం:లోక్‌సభ సభ్యులు
వర్గం:1వ లోక్‌సభ సభ్యులు
వర్గం:2వ లోక్‌సభ సభ్యులు
వర్గం:రాజకీయ నాయకులు
వర్గం:శాసనమండలి సభ్యులు
నగునూరు కోట

**నగునూరు కోట** తెలంగాణ రాష్ట్రం, కరీంనగర్ జిల్లా, కరీంనగర్ గ్రామీణ మండలం లోని నగునూరు గ్రామంలో ఉన్న కోట. కరీంనగర్‌కు ఉత్తరాన 8 కి.మీ. దూరంలో ఉన్న ఈ కోటను కాకతీయులు నిర్మించారు.

## చరిత్ర
thumb|నగునూరులోని త్రికూట దేవాలయం దృశ్యచిత్రం
400 దేవాలయాలతో కూడిన ఈ కోట శతాబ్దాలపాటు వేములవాడ చాళుక్యులు, కళ్యాణి చాళుక్యులు, కాకతీయులు, బహమనీయులు, కుతుబ్‌షాహీలు, మొగలాయిలు, నిజాం వంటి రాజుల పరిపాలన కాలంలో వైభవాన్ని చవిచూసింది. పండరాజు, 1159లో దొమ్మరాజు, కాకతి రుద్రదేవుడు నుగునూరును పాలించారు.

## నిర్మాణం
కోట చుట్టూ శతృదుర్భేద్యంగా నిర్మించిన రాతిగోడ, మట్టిగోడ, కందకం, బురుజులు, ఇతర కట్టడాలు ఉన్నాయి.కాకతి రుద్రదేవుని మంత్రి నగునూరు పాలకుడు వెల్లకి గంగాధరుడు 12–13 శతాబ్ధాల మధ్య కాలంలో నగునూరులో త్రికూట దేవాలయాన్ని కట్టించినట్లు కరీంనగర్‌ కలెక్టర్‌ బంగ్లాలో ఉన్న శాసనాన్ని బట్టి తెలుస్తోంది. ఈ శివాలయంలో మరో మూడు విగ్రహాలున్నాయి. శివాలయ ప్రధాన ప్రవేశ ద్వారం ఉత్తర దిశలో వుండి, మిగతా మూడు ప్రవేశ ద్వారాలు ఒకదానితో మరొకటి ఎదురుగా ఉన్నాయి. ఈ గర్భాలయంలోకి సూర్య కిరణాలు నేరుగా పడేవిధంగా మందిర నిర్మాణం జరిగింది.

శివాలయం చుట్టూ వుండే స్తంభాలు, ఆలయంపై శిలా విగ్రహాలు చెక్కబడ్డాయి. శిలను తొలిచబడి రాతి శిల్పాలుగా మలచబడ్డాయి.

## ఇతర వివరాలు
# నగనూరులో లభించిన సా.శ. 946నాటి శిలాశాసనం కరీంనగర్‌ మ్యూజియంలో భద్రపరిచబడింది.
# ఈ కోటలో సాలేశ్వర, గణపతీశ్వర, సకలేశ్వర, రామనాథ, వైష్ణవ, రామలింగాది అనేక దేవాలయాలు ఇక్కడ నిర్మించబడ్డాయి.
# అనేక శిల్పకళా నైపుణ్యంతో కూడిన ఈ కోట మొగలాయిల దండయాత్రల సమయంలో ధ్వంసం చేయబడి ప్రస్తుతం శిథిలావస్థలో ఉంది.

## మూలాలు

వర్గం:కరీంనగర్ జిల్లా పర్యాటక ప్రదేశాలు
వర్గం:తెలంగాణ కోటలు
డొమైన్ పేరు

**డొమైన్ పేరు** అనగా వెబ్సైట్ వంటి ఇంటర్నెట్ వనరును గుర్తించే ఒక అద్వితీయ పేరు. ఇది ఇంటర్నెట్ లో నిర్వాహక స్వయంప్రతిపత్తి, అధికారం లేదా నియంత్రణ రంగం గురించి వివరించే ఒక గుర్తింపు స్ట్రింగ్. డొమైన్ పేర్లు డొమైన్ నేమ్ సిస్టం (DNS) యొక్క నియమాల ద్వారా ఏర్పడతాయి. డొమైన్ నేమ్ సిస్టం (DNS) లో నమోదైన ఏ పేరైనా అది ఒక డొమైన్ పేరు. డొమైన్ పేర్ల యొక్క క్రియాత్మక వివరణ డొమైన్ నేమ్ సిస్టం వ్యాసంలో వివరించబడుతుంది. విస్తృత వాడుకకు, పరిశ్రమ కోణాలను ఇక్కడ సంగ్రహిస్తారు. డొమైన్ పేర్లు వివిధ నెట్‌వర్కింగ్ సందర్భాలలో అప్లికేషన్-నిర్దిష్ట నామకరణ, చిరునామా ప్రయోజనాల కోసం ఉపయోగించబడతాయి. సాధారణంగా, డొమైన్ పేరు నెట్‌వర్క్ డొమైన్‌ను గుర్తిస్తుంది లేదా ఇది ఇంటర్నెట్‌ను యాక్సెస్ చేయడానికి ఉపయోగించే వ్యక్తిగత కంప్యూటర్, వెబ్‌సైట్‌ను హోస్ట్ చేసే సర్వర్ కంప్యూటర్ లేదా వెబ్‌సైట్ లేదా ఇంటర్నెట్ ద్వారా కమ్యూనికేట్ చేయబడిన ఏదైనా ఇతర సేవ వంటి ఇంటర్నెట్ ప్రోటోకాల్ (IP) వనరును సూచిస్తుందీ. 2017 లో, 330.6 మిలియన్ డొమైన్ పేర్లు నమోదు చేయబడ్డాయి.

పూర్తి అర్హత కలిగిన డొమైన్ పేరు (FQDN-fully qualified domain name) అనేది డొమైన్ పేరు, ఇది DNS యొక్క సోపానక్రమంలోని అన్ని లేబుళ్ళతో పూర్తిగా ఉంటుంది. డొమైన్ నేమ్ సిస్టమ్‌లోని లేబుల్‌లు కేస్-ఇన్‌సెన్సిటివ్, అందువల్ల ఏదైనా కావలసినవి క్యాపిటలైజేషన్ పద్ధతిలో వ్రాయవచ్చు, కాని సాధారణంగా డొమైన్ పేర్లు సాంకేతిక సందర్భాలలో చిన్న అక్షరాలతో వ్రాయబడతాయి.

## ఇవి కూడా చూడండి
* డొమైన్ నేమ్ సిస్టం
* ఇంటర్నెట్ అత్యున్నత స్థాయి డొమైన్ల జాబితా

## మూలాలు

వర్గం:అంతర్జాలం
జువ్వాడి రత్నాకర్ రావు

**జువ్వాడి రత్నాకర్‌ రావు** తెలంగాణ రాష్ట్రానికి చెందిన రాజకీయ నాయకుడు. కాంగ్రెస్ పార్టీ నుండి ఎమ్మెల్యేగా, మంత్రిగా పనిచేశాడు.

## జననం
జువ్వాడి రత్నాకర్ రావు 1928, అక్టోబరు 4న జగిత్యాల జిల్లా, ధర్మపురి మండలం, తిమ్మాపూర్ గ్రామంలో జన్మించాడు.

## రాజకీయ జీవితం
జువ్వాడి రత్నాకర్‌ రావు తెలంగాణా సాయుధ పోరాటం సమయంలో రజాకార్లకు వ్యతిరేకంగా పోరాడాడు, కొంతకాలం జైలు జీవితం కూడా గడిపాడు. ఆయన క్రియాశీల రాజకీయాల్లోకి ప్రవేశించి, పన్నెండేళ్ల పాటు తిమ్మాపూర్ గ్రామ సర్పంచ్‌గా పనిచేశాడు. 1981లో జగిత్యాల సమితి అధ్యక్షులుగా గెలుపొందాడు. ధర్మపురి ఆలయ కమిటీ మొదటి పాలక మండలి చైర్మన్ గా బాధ్యతలు నిర్వహించాడు. 1983లో కాంగ్రెస్ పార్టీ తరపున జగిత్యాల శాసనసభ నియోజకవర్గం నుంచి ఎమ్మెల్యేగా పోటీ చేసి ఓటమి పాలయ్యాడు.

1989లో కాంగ్రెస్ పార్టీ టికెట్ నిరాకరించడంతో బుగ్గారం నియోజకవర్గం నుంచి ఇండిపెండెంట్‌గా పోటీచేసి గెలిచి తొలిసారి అసెంబ్లీలోకి అడుగుపెట్టాడు. 1994లో జరిగిన అసెంబ్లీ ఎన్నికల్లో ఆయన ఓడిపోయాడు. 1999, 2004లో జరిగిన ఎన్నికల్లో కాంగ్రెస్ పార్టీ నుండి పోటీ చేసి బుగ్గారం ఎమ్మెల్యేగా గెలుపొందాడు. వై.యస్. రాజశేఖరరెడ్డి హయాంలో దేవదాయ ధర్మదాయ శాఖ మంత్రిగా పనిచేశాడు. 2009 జరిగిన అసెంబ్లీ ఎన్నికల్లో, 2010లో జరిగిన ఉప ఎన్నికల్లో కాంగ్రెస్ పార్టీ నుండి కోరుట్ల శాసనసభ నియోజకవర్గం నుంచి పోటీ చేసి ఓడిపోయాడు.

## మరణం
అనారోగ్యంతో బాధపడుతూ 2020, మే 10న కరీంనగర్‌లోని చల్మెడ ఆనందరావు ఆస్పత్రిలో చికిత్స పొందుతూ తుదిశ్వాస విడిచాడు.

## మూలాలు

వర్గం:1928 జననాలు
వర్గం:2020 మరణాలు
వర్గం:జగిత్యాల జిల్లా రాజకీయ నాయకులు
మామిడిపూడి ఆనందం

**మామిడిపూడి ఆనందం** ఆంధ్రప్రదేశ్ నుండి రెండు పర్యాయాలు ఎగువ సభ అయిన రాజ్యసభకు ఎన్నికైన పార్లమెంటు సభ్యుడు. 
## జీవిత విశేషాలు
ఇతడు 1919, మే 13న మద్రాసు నగరంలో జన్మించాడు. ఇతని తండ్రి రచయిత, విద్యావేత్త, విజ్ఞానసర్వస్వ నిర్మాతగా పేరుపొందిన మామిడిపూడి వేంకటరంగయ్య. ఇతడు బి.ఎ. చదివాడు. చార్టెడ్ అకౌంటెంటుగా పనిచేశాడు. ఇతని వివాహం సీతాలక్ష్మితో జరిగింది. వీరికి 5గురు కుమారులు ఒక కుమార్తె కలిగారు. ఇతని కుమార్తె శాంతా సిన్హాకు పద్మశ్రీ పురస్కారం, రామన్ మెగసెసేపురస్కారాలు లభించాయి. ఇతడు "లా అండ్ ప్రాక్టీస్ ఆఫ్ సేల్స్ టాక్స్ ఇన్ ఆంధ్రప్రదేశ్" అనే గ్రంథాన్ని రచించాడు.
## రాజకీయ రంగం
ఇతడు భారత జాతీయ కాంగ్రెస్ పార్టీ సభ్యుడు. 1958 నుండి 1969 వరకు ఆంధ్రప్రదేశ్ శాసనమండలి సభ్యుడిగా ఉన్నాడు. 1964 -1969ల మధ్య శాసనమండలి డిప్యుటీ ఛైర్మన్‌గా పనిచేశాడు. అదే సమయంలో ఆంధ్రప్రదేశ్ శాసనమండలి ప్రివిలేజస్ కమిటీ అధ్యక్షుడిగా కూడా వ్యవహరించాడు. 1969లో ఆంధ్రప్రదేశ్ రాష్ట్రం తరఫున రాజ్యసభకు ఎన్నికై రెండు విడతలు (1969-74, 1974-80) రాజ్యసభ సభ్యుడిగా కొనసాగాడు.

## మరణం
ఇతడు 2001, ఫిబ్రవరి 19న మరణించాడు.

## మూలాలు

వర్గం:శాసనమండలి సభ్యులు
వర్గం:రాజ్యసభ మాజీ సభ్యులు
వర్గం:రాజ్యసభ సభ్యులు
తోట రామస్వామి

**తోట రామస్వామి** (1906-1978) ఆంధ్రప్రదేశ్ శాసనమండలి మాజీ అధ్యక్షుడు. కాసు బ్రహ్మానందరెడ్డి, పి.వి.నరసింహారావు మంత్రి వర్గాలలో రాష్ట్ర మంత్రిగా పనిచేశాడు.
## విశేషాలు
తోట రామస్వామి 1906, డిసెంబర్ 5వ తేదీన తూర్పు గోదావరి జిల్లా, ఏలేశ్వరం గ్రామంలో జన్మించాడు. మద్రాసులోని ప్రెసిడెన్సీ కళాశాల నుండి బి.ఎ., పట్టాను పొందాడు. ఇతని రాజకీయ జీవితం 1928వ సంవత్సరంలో తూర్పు గోదావరి జిల్లా బోర్డు ఉపాధ్యక్ష పదవితో ప్రారంభమైంది. ఇతడు 1940 నుండి సుమారు 15 సంవత్సరాలు ఆంధ్రప్రదేశ్ రాష్ట్ర చెరకు ఉత్పత్తిదారుల సంఘంలో సభ్యుడిగా, 1952 నుండి రెండు సంవత్సరాలపాటు ఇండియన్ షుగర్‌కేన్ కమిటీ సభ్యుడిగా పనిచేశాడు. 1959 నుండి 1964 వరకు తూర్పు గోదావరిజిల్లా పరిషత్ అధ్యక్షునిగా, జిల్లా సహకార కేంద్ర బ్యాంకు అధ్యక్షునిగా సేవలను అందజేశాడు.

1952వ సంవత్సరంలో పెద్దాపురం నియోజక వర్గం నుండి ఉమ్మడి మద్రాసు శాసనసభకు ఎన్నికై శాసనసభ్యుడిగా ఉన్నాడు. 1953 నుండి 1954 వరకు ఆంధ్ర శాసనసభ సభ్యుడిగా కొనసాగాడు. 1963 మార్చి 23న శాసనసభ నియోజకవర్గం నుండి ఉప ఎన్నిక ద్వారా ఆంధ్రప్రదేశ్ శాసనమండలికి ఎన్నికై 1968 జూన్ 30 వరకు, తర్వాత 1968 జూలై 1 నుండి 1974 జూన్ 30 వరకు సభ్యుడిగా కొనసాగాడు. 1968లో తాత్కాలిక నియమావళి సమితి సభ్యుడిగా పనిచేశాడు. కాసు బ్రహ్మానందరెడ్డి, పి.వి.నరసింహారావు మంత్రి వర్గాలలో 1964 మే 24 నుండి 1972 మార్చి 20 వరకు సహకార, మత్స్య, అబ్కారీ, అటవీ, పంచాయతీరాజ్, చిన్నమొత్తాల పొదుపు శాఖల మంత్రిగా రాష్ట్రానికి తన సేవలను అందించాడు. ఇతడు 1972 మార్చి 25వ తేదీన ఆంధ్రప్రదేశ్ శాసనమండలికి అధ్యక్షుడిగా ఏకగ్రీవంగా ఎన్నికై 1974 జూన్ 30వరకు కొనసాగాడు.

రామస్వామి 1978 లో మరణించాడు.
## మూలాలు

వర్గం:1906 జననాలు
వర్గం:1978 మరణాలు
వర్గం:శాసనమండలి సభ్యులు
వర్గం:ఆంధ్రప్రదేశ్ శాసన సభ్యులు
వర్గం:తూర్పు గోదావరి జిల్లాకు చెందిన రాష్ట్ర మంత్రులు
వర్గం:మద్రాసు రాష్ట్రంలో శాసన సభ్యులు
వర్గం:ఆంధ్ర రాష్ట్రంలో శాసన సభ్యులు
జనన ధృవీకరణ పత్రం

**జనన ధృవీకరణ పత్రం** (**బర్త్ సర్టిఫికేట్**), అనేది ఒక వ్యక్తి పుట్టుకను నమోదు చేసే కీలక రికార్డు. "జనన ధృవీకరణ పత్రం" అనే పదం పుట్టిన పరిస్థితులను ధృవీకరించే అసలు పత్రాన్ని లేదా ఆ జననం రిజిస్ట్రేషన్ ధృవీకరించబడిన కాపీని లేదా ప్రాతినిధ్యాన్ని సూచిస్తుంది. అధికార పరిధిని బట్టి, పుట్టుక రికార్డులో ఒక మంత్రసాని లేదా వైద్యుడు వంటి సంఘటనల ధృవీకరణ ఉండవచ్చు లేదా ఉండకపోవచ్చు.

ఈ బర్త్ సర్టిఫికేట్ సాధారణంగా ఈ క్రింది వాటిలో కొన్ని లేదా అన్నింటి సమాచారాన్ని కలిగి ఉంటుంది:

•పేరు: కొనంకి నవదీప్ కుమార్
* పుట్టిన తేదీ:7,11,2021
* సమయం:12:45,am 
* లింగం: పురుషుడు 
* పుట్టిన ప్రదేశం: తాడిపత్రి 
* తండ్రి పేరు: కోనంకి ప్రదీపుకుమార్ 
* తల్లిపేరు: కొనoకి సాయి లత
* తండ్రి వృత్తి: కూలి 
* జనన నమోదు:1
* జనన నమోదు సంఖ్య:1

చాలా దేశాలలో జననాల నమోదును నియంత్రించే శాసనాలు, చట్టాలు ఉన్నాయి. యునైటెడ్ స్టేట్స్‌లో,అధికారిక జనన ధృవీకరణ పత్రాన్ని తయారు చేయడం తల్లి, వైద్యుడు, మంత్రసాని లేదా ఆసుపత్రి నిర్వాహకుడి బాధ్యత. జనన ధృవీకరణ పత్రం ఒక వ్యక్తి గుర్తింపుకు రుజువు కాదు, కానీ ధృవీకరణ పత్రంలో పేర్కొన్న సమయం, తేదీ, ప్రదేశంలో పుట్టుక జరిగిందని పేర్కొన్న రికార్డు మాత్రమే. ఒకరి గుర్తింపును నిరూపించడానికి, ఒక వ్యక్తికి ఫోటో ఐడి అవసరం కావచ్చు, సాధారణంగా ఇది పెద్దవారికి ఇవ్వబడుతుంది.

## భారతదేశం
సాంప్రదాయకంగా భారతదేశంలో జనన నమోదులు చాలా తక్కువ.

అధికారిక ప్రయోజనాల కోసం, మెట్రిక్యులేషన్ సర్టిఫికెట్లు వంటివి జనన ధృవీకరణ పత్రానికి బదులుగా భారతదేశంలో అంగీకరించబడతాయి. పాస్‌పోర్టు నుండి జనన ధృవీకరణ పత్రాన్ని రూపొందించడానికి సౌకర్యాలు అందుబాటులో ఉన్నాయి.

1969 నుండి చట్టం ప్రకారం, జననాలు, మరణాల నమోదు చట్టం నిబంధనల ప్రకారం జననాల నమోదు తప్పనిసరి. జనన ధృవీకరణ పత్రాలను భారత ప్రభుత్వం లేదా సంబంధిత మునిసిపాలిటీ జారీ చేస్తుంది. నిర్దిష్ట నియమాలు రాష్ట్ర, ప్రాంతం, పురపాలక సంఘాల వారీగా మారుతూ ఉంటాయి.

## మూలాలు

వర్గం:గుర్తింపు పత్రాలు
వర్గం:జనన మరణాలు
ఎన్.వెంకటసుబ్బయ్య

**నివర్తి.వెంకటసుబ్బయ్య** స్వాతంత్ర్య సమరయోధుడు, ఉమ్మడి మద్రాసురాష్ట్ర మాజీ శాసనసభ్యుడు, ఆంధ్రప్రదేశ్ శాసనమండలి మాజీ అధ్యక్షుడు.

## విశేషాలు
నివర్తి వెంకటసుబ్బయ్య 1910, నవంబర్ 24వ తేదీ కర్నూలు జిల్లా, పత్తికొండలో జన్మించాడు. ఇతడు మద్రాసు విశ్వవిద్యాలయం నుండి బి.ఎ. పట్టా పొందాడు. మహాత్మా గాంధీ పిలుపును అందుకుని ప్రభుత్వోద్యోగానికి రాజీనామా చేసి జాతీయోద్యమంలో పాల్గొన్నాడు. స్వాతంత్ర్యోద్యమ కాలంలో అఖిల భారత కాంగ్రెస్ కమిటీ సభ్యునిగా, ప్రదేశ్ కాంగ్రెస్ కమిటీ ప్రధాన కార్యదర్శిగా, ప్రదేశ్ కాంగ్రెస్ కమిటీ కార్యవర్గ సభ్యునిగా టంగుటూరి ప్రకాశం, పట్టాభి సీతారామయ్య, బులుసు సాంబమూర్తి, కొండా వెంకటప్పయ్య వంటి నాయకులతో కలిసి పనిచేశాడు. 1940లో కర్నూలులో వ్యక్తి సత్యాగ్రహంలో పాల్గొని 8 నెలలు అల్లీపురం, వెల్లూరు జైళ్ళలో కఠిన కారాగార శిక్షను అనుభవించాడు. జైలు నుంచి బయటకు రాగానే మళ్లీ ఉద్యమంలోకి వెళ్లాడు. విద్యార్థులతో కాంగ్రెస్‌ సభ్యులతో రహస్య దళాలను ఏర్పాటు చేశాడు. 1942లో విప్లవోద్యమాన్ని నడిపించడానికి విధి విధానాలను నిర్దేశిస్తూ ఇతడు రూపొందించిన సర్క్యులర్‌ను బ్రిటీష్‌ ప్రభుత్వం నిషేధించింది. ఇతడిని అరెస్టు చేయడానికి ప్రయత్నించడంతో అజ్ఞాతంలోకి వెళ్లిపోయాడు. తర్వాత గాంధీజీ సలహా మేరకు ఇతడు లొంగిపోయాడు.

ఇతడు 1946 నుండి 1952 వరకు ఉమ్మడి మద్రాసు రాష్ట్ర శాసనసభ్యుడిగా ఉన్నాడు. 1958 జూలై 1 నుండి 1964 జూన్ 30 వరకు రాయలసీమ పట్టభద్రుల నియోజకవర్గం నుండి, 1968 జూలై 10 నుండి 1974 జూన్ 30వరకు నామినేటెడ్ సభ్యుడిగా, 1974 జూలై 1 నుండి 1978 మార్చి 28 వరకు శాసనసభ నియోజకవర్గం నుండి మూడు పర్యాయాలు ఆంధ్రప్రదేశ్ శాసనమండలిలో సభ్యుడిగా ఉన్నాడు. 1974 జూలై 2న ఆంధ్రప్రదేశ్ శాసనమండలి అధ్యక్షునిగా ఏకగ్రీవంగా ఎన్నికై 1978 మార్చి 28వరకు ఆ పదవిలో కొనసాగాడు.

ఇతడు 1969-70, 1970-71 సంవత్సరాలలో అంచనాల సమితి సభ్యుడిగా, 1961 ఆంధ్రప్రదేశ్ వ్యవసాయ విశ్వవిద్యాలయం బిల్లు, 1962 పంచాయితీ సమితి జిల్లాపరిషత్తుల బిల్లులకు విశిష్ట సమితి సభ్యునిగా, 1969-70లలో రాష్ట్ర గ్రంథాలయ సమితి సభ్యుడిగా, 1972-73, 1973-74 సంవత్సరాలలో ప్రభుత్వరంగ సంస్థల సమితి సభ్యుడిగా పనిచేశాడు. 1972-1973 సంవత్సరాలలో రాయలసీమ అభివృద్ధి మండలి అధ్యక్షుడిగా, రాష్ట్ర స్వాతంత్ర్య సమరయోధుల పెన్షన్ పథకం సమితి సభ్యుడిగా, మద్యనిషేధ మండలి సభ్యుడిగా పనిచేశాడు.

కర్నూలు జిల్లాలో సహకార ఉద్యమానికి ఇతడిని ఆద్యుడుగా పేర్కొనవచ్చు. నంద్యాలను ఆధునిక పట్టణంగా తీర్చిదిద్దడంలో ఇతని కృషి ఉంది. మద్రాసు విశ్వవిద్యాలయం, ఆంధ్ర విశ్వవిద్యాలయం, శ్రీ వెంకటేశ్వర విశ్వవిద్యాలయాలకు సెనెట్ సభ్యుడిగా ఇతడు విద్యావ్యాప్తికి కృషి చేశాడు. నంద్యాలలో అనేక విద్యాసంస్థలను నెలకొల్పాడు.

టంగుటూరి ప్రకాశం స్థాపించిన స్వరాజ్య పత్రికలో ఉపసంపాదకుడిగా పనిచేశాడు. హిందూ దినపత్రికకు విలేఖరిగా పనిచేశాడు. 1953 నుండి 1955 వరకు నంద్యాల నుండి ఇతడు "మనసీమ" అనే వారపత్రికను ప్రచురించి దానికి సంపాదకుడిగా వ్యవహరించాడు. రాయలసీమను తరతరాల కరువునుండి కాపాడటానికి అనేక పథకాలను, నివేదికలను రచించాడు. "రాయలసీమ స్పీక్స్" అనే ఆంగ్ల గ్రంథాన్ని రచించాడు.

ఇతడు 1974 సెప్టెంబరులో కొలంబోలో జరిగిన 20వ కామన్‌వెల్త్ పార్లమెంటరీ అసోసియేషన్ సదస్సుకు హాజరయ్యాడు.

ఇతడు 1978, మార్చి 28వ తేదీన తన 67వయేట మరణించాడు.

## మూలాలు

వర్గం:1910 జననాలు
వర్గం:శాసనమండలి సభ్యులు
వర్గం:సంపాదకులు
వర్గం:పత్రికా విలేఖరులు
వర్గం:స్వాతంత్ర్య సమర యోధులు
వర్గం:కర్నూలు జిల్లాకు చెందిన శాసనమండలి సభ్యులు
వర్గం:1978 మరణాలు
జాతీయ సాంకేతిక దినోత్సవం

**జాతీయ సాంకేతిక దినోత్సవం** (జాతీయ సాంకేతిక పరిజ్ఞాన దినోత్సవం) ప్రతి సంవత్సరం మే 11న నిర్వహించబడుతుంది. భార‌త‌దేశ సాంకేతిక పురోగ‌తికి గుర్తుగా ఈ జాతీయ వైజ్ఞానిక దినోత్సవం జరుపబడుతుంది.

## చరిత్ర
భార‌త సైన్యం 1998 మే 11న రాజస్థాన్‌లోని పోఖ్రాన్‌లో అప్పటి ప్రధానమంత్రి అటల్ బిహారీ వాజపేయి నేతృత్వంలో రెండవ అణ్వస్త్ర పరీక్షలు నిర్వహించారు. దీన్నే పోఖ్రాన్-II (ఐదు న్యూక్లియర్ బాంబుల విస్ఫోటనాల పరీక్షల వరుస) అంటారు. భార‌త‌దేశాన్ని అణు దేశంగా ప్ర‌క‌టించ‌డ‌మేకాకుండా మే 11వ తేదీని జాతీయ సాంకేతిక దినోత్సవంగా ప్ర‌క‌టించి అధికారికంగా సంతకం చేశారు.

ఇదేరోజు ఏరోస్పేస్ ఇంజనీరుగా ఉన్న డా. అబ్దుల్ కలాం నిర్వహించిన మొదటి దేశీయ విమానం హంస-3 పరీక్షలు, త్రిశూల్‌ క్షిపణులు, ఆపరేషన్లు కూడా విజయవంతంగా పరీక్షించబడ్డాయి.

## కార్యక్రమాలు
# సైన్స్‌ ప్రాముఖ్యతను తెలియజేయడానికి దేశంలోని వివిధ సాంకేతిక సంస్థలలో, ఇంజనీరింగ్ కళాశాలల్లో వివిధ కార్యక్రమాలు నిర్వహిస్తారు.
# శాస్త్ర, సాంకేతికరంగంలో కృషిచేసిన వ్యక్తులకు, పరిశ్రమలకు ఈ దినోత్సవం రోజున అవార్డులు అందజేస్తారు.
# **నూతన ఆవిష్కరణల గురించి తెలియజేయడంతో పాటూ ఆ ఫలాలను అందరికీ అందేలా చూడడం.**

## మూలాలు

వర్గం:దినోత్సవాలు
సయ్యద్ ముఖాసిర్‌షా

**సయ్యద్ ముఖాసిర్‌షా** ఆంధ్రప్రదేశ్ శాసనమండలి మాజీ అధ్యక్షుడు.
## విశేషాలు
సయ్యద్ ముఖాసిర్‌షా 1932, మార్చి 15న ఆదిలాబాద్ జిల్లాలో సయ్యద్ ముదాసిర్ షా, అజీజ్ ఉన్నీసా బేగం దంపతులకు జన్మించాడు. ఇతడు హైదరాబాదులోని బద్రుక కళాశాల నుండి బి.కామ్‌. పట్టాను పొందాడు.

ఇతడు 1968 జూలై 1 నుండి 1974 జూన్ 30 వరకు, 1974 జూలై 1 నుండి 1980 జూన్ 30 వరకు ఆదిలాబాదు స్థానిక సంస్థల నియోజకవర్గం నుండి ఆంధ్రప్రదేశ్ శాసనమండలికి ఎన్నికైనాడు. తరువాత 1980 జూలై 1 నుండి 1985 మే 31 వరకు శాసనమండలిలో నామినేటెడ్ సభ్యుడిగా ఉన్నాడు.

ఇతడు 1970 డిసెంబరు 17న శాసనమండలి ఉపాధ్యక్షుడిగా ఏకగ్రీవంగా ఎన్నికై ఆ పదవిలో 1979 మార్చి 24 వరకు పనిచేశాడు. 1979 మార్చి 26న శాసనమండలి అధ్యక్షుడిగా ఏకగ్రీవంగా ఎన్నికై 1980 జూన్ 30 వరకు, తిరిగి 1980 జూలై 1 నుండి 1985 మే 31వరకు పనిచేశాడు.

ఇతడు 1970-71 మధ్య కాలంలో ప్రభుత్వ లెక్కల కమిటీ సభ్యుడిగా, 1971-72, 1972-73 సంవత్సరాల మధ్యకాలంలో విశేషాధికారాల కమిటీ, అర్జీల కమిటీ అధ్యక్షుడిగా పనిచేశాడు.

ఇతడు లండన్‌లో జరిగిన 31వ కామన్‌వెల్త్ పార్లమెంటరీ సదస్సుకు హాజరయ్యాడు. ఇంకా ఇతడు ఇంగ్లాండు, పశ్చిమ జర్మనీ, సౌదీ అరేబియా దేశాలను సందర్శించాడు.

ఇతడు 1992 అక్టోబరు 17న తన 60వ యేట మరణించాడు. 
## మూలాలు

వర్గం:1932 జననాలు
వర్గం:ఆంధ్రప్రదేశ్ శాసనమండలి అధ్యక్షులు
వర్గం:ఆంధ్రప్రదేశ్ శాసనమండలి సభ్యులు
వర్గం:తెలంగాణ వ్యక్తులు
వర్గం:ముస్లింలు
వర్గం:1992 మరణాలు
బ్రష్

**బ్రష్** (**Brush**) అనేది వెంట్రుకలు లేదా తీగలు లేదా పోగులు వెలుపలికి వుండేలా అంటించబడిన ఒక సాధనం. బ్రష్‌లు చాలా రకాలు ఉన్నాయి. చాలా బ్రష్‌లు ఒక చివర (హ్యాండిల్) పట్టుకోవటానికి ఒక పొడవైన భాగాన్ని కలిగి ఉంటాయి, మరొక చివర తల నుండి వెంట్రుకలు లేదా తీగలు లేదా పోగులు కలిగి ఉంటాయి. వస్తుపులను శుభ్రపరచడానికి, జుట్టు అందంగా కనిపించడానికి, దంతాలను శుభ్రం చేసుకునేందుకు, చిత్రలేఖనం గీయడానికి, గోడలకు రంగులు వేయడానికి, అనేక ఇతర ప్రయోజనాల కోసం మనం బ్రష్‌లను ఉపయోగిస్తాము.

## శుభ్రపరచడానికి బ్రష్లు
శుభ్రపరచడం కోసం అనేక రకాల బ్రష్‌లు తయారు చేస్తారు, ఉదాహరణకు దంతాలను శుభ్రం చేసుకునేందుకు టూత్ బ్రష్‌లు లేదా నేలను శుభ్రం చేయడానికి ఉపయోగించే బ్రష్‌లు.

## పెయింట్ బ్రష్లు
కాగితంపై సిరా లేదా పెయింట్ వేయడానికి మనం పెయింట్ బ్రష్‌లను ఉపయోగిస్తాము. కంప్యూటర్ గ్రాఫిక్స్, చిత్రాల తయారీకి డిజిటల్ పెయింట్ బ్రష్లను ఉపయోగిస్తుంది.

పెయింట్ బ్రష్లు మూడు ఆకారాలను కలిగి ఉంటాయి:

రౌండ్: ఈ బ్రష్‌ల యొక్క పొడవైన, దగ్గర దగ్గరగా ఉండే వెంట్రుకల కుచ్చు ఎక్కువ పెయింట్‌ను అంటి పెట్టుకోగలదు. అందుకే చాలా మంది కళాకారులు చిత్రాలు చిత్రించడానికి, కలర్ వాషెస్ కోసం రౌండ్ బ్రష్‌లను ఇష్టపడతారు.

వర్గం:పనిముట్లు
అంతర్జాతీయ వలస పక్షుల దినోత్సవం

**అంతర్జాతీయ వలస పక్షుల దినోత్సవం** ప్రతి సంవత్సరం మే నెల రెండవ శనివారం నిర్వహించబడుతుంది. వలస పక్షుల జీవన విధానాన్ని తెలుసుకోవడానికి ఈ దినోత్సవం ఏర్పాటు చేయబడింది.

## చరిత్ర
యునెస్కో ఆధ్వర్యంలో 2006, మే నెల రెండవ వారాంతంలో తొలిసారిగా ప్రపంచ వలస పక్షుల దినోత్సవం జరుపబడింది.

## కార్యక్రమాలు
# దినోత్సవం రోజు వలస పక్షుల గురించి, వాటి నివాస స్థలాల రక్షణ గురించి ప్రచారం చేయడంతోపాటు అవగాహనా కార్యక్రమాలు నిర్వహిస్తారు.
# వలస పక్షులకు సంబంధించిన వాటి గురించి పరిశీలించడంకోసం వాటి నివాస స్థలాలకు వెళుతారు.

## ఇతర వివరాలు
# ప్రపంచవ్యాప్తంగా ఉన్న వారసత్వ ప్రదేశాలు, కట్టడాలు పక్షులకు ఆవాస స్థలాలుగా ఉపయోగపడుతున్నాయి. వాటిని సంరక్షించి పక్షులకు మనుగడకు సహకరించాలి.

## మూలాలు

## ఇతర లంకెలు
* అధికారిక వెబ్సైటు

వర్గం:అంతర్జాతీయ దినములు
వర్గం:పక్షులు
హెలికాప్టర్ మనీ

ఆర్థిక వ్యవస్థ సంక్షోభంలో ఉన్నప్పుడు ప్రజలకు నేరుగా డబ్బులు చేరవేసి వారి కొనుగోలు శక్తిని పెంచడం దీని వెనుకున్న ముఖ్య ఉద్దేశం. ప్రజల వద్ద డబ్బు లేక కొనుగోలు శక్తి తగ్గిపోయిన నేపథ్యంలో డబ్బులను విరివిగా ఇవ్వడం ద్వారా డిమాండ్‌ను, సప్లయ్‌ను పెంచడానికి ఈ విధానం దోహద పడుతుంది. వారికి ఉచితంగా డబ్బు పంపిణీ చేయడాన్ని హెలికాప్టర్ మనీ అంటారు. అమెరికాకు చెందిన ప్రఖ్యాత ఆర్థిక వేత్త ఫ్రెడ్‌మ్యాన్‌ 1969 హెలికాప్టర్‌ మనీ విధానాన్ని ప్రతిపాదించారు. 2002లో ఫెడరల్‌ రిజర్వ్‌ ఛైర్మన్‌ బెన్‌ బెర్నాంకే దీన్ని ప్రాచుర్యంలోకి తెచ్చారు. ఈ విషయంలో భారతదేశంలో ఆర్‌బీఐది కీలక పాత్ర ఉంటుంది. దీని ప్రకారం నోట్ల ముద్రణ పెంచి ఆర్థిక వ్యవస్థలోకి పెద్దఎత్తున నగదును చలామణీలోకి తీసుకురావడం దీని ముఖ్య ఉద్దేశం.

## కేంద్ర బ్యాంకు పాత్ర
ఈ హెలీకాప్టర్ మనీ, క్వాంటిటేటివ్ ఈజింగ్ విధానాల్లో ఆయా దేశాల్లోని నోట్లు ముద్రించే కేంద్ర బ్యాంకుదే ప్రధాన పాత్ర పోషిస్తుంది. ఆర్‌బీఐ నోట్ల ముద్రణను బాగా పెంచి పెద్ద ఎత్తున నగదును ఆర్థిక వ్యవస్థలో చెలామణీలోకి తీసుకొస్తుంది. కరెన్సీ నోట్లను విపరీతంగా ముద్రించి మార్కెట్‌లోకి వదిలితే కొన్నాళ్లకు కరెన్సీ విలువే పడిపోయే ప్రమాదం ఉంటుంది. మరోవైపు ద్రవ్యోల్బణం కూడా విపరీతంగా పెరిగిపోవచ్చు. అందుకే దేశ ఆర్థిక వ్యవస్థ తీవ్ర ఆర్థిక మాంద్యం, మందగమనం ఎదుర్కొనే పరిస్థితుల్లో మాత్రమే ఇలాంటి విధానాలు అవలంభిస్తారు.

## అమలు చేసిన దేశాలు
ఆర్థిక సంక్షోభం తార స్థాయికి చేరుకున్నప్పుడు హెలికాప్టర్ మనీ తుది పరిష్కారం. అమెరికా, జపాన్‌ వంటి దేశాలు హెలికాప్టర్ మనీ అమలు చేశాయి. 2008లో సంభవించిన మాంద్యం పరిస్థితులను ఎదుర్కొనేందుకు అమెరికా హెలికాప్టర్‌ మనీ విధానాన్ని అనుసరించింది. 2016లో జపాన్‌ సైతం హెలికాప్టర్‌ మనీ విధానాన్ని అమలు చేసింది. 

## హెలికాప్టర్ వల్ల విఫలమైన దేశాలు
హెలికాప్టర్ మనీ వల్ల జింబాబ్వే, వెనుజ్వేలా దేశాలు ఈ ప్రయత్నంలో భారీగా విఫలం చెందాయి. ఈ దేశాల్లో హేతుబద్ధత లేకుండా నోట్లను ఎక్కువ సంఖ్యలో ముద్రించడంతో, వాటి విలువ పడిపోయింది.

## మూలాలు

## వెలుపలి లంకులు
*https://www.bbc.com/telugu/amp/india-52298264
* [Helicopter money: A cure for what ails the euro area?](http://www.europarl.europa.eu/RegData/etudes/BRIE/2016/581970/EPRS_BRI(2016)581970_EN.pdf), European Parliamentary Research Service, April 2016
* Helicopter Money: Why it works - Always, Willem Buiter, 2014
* Helicopter Money reloaded, Bruegel, 2016
* Recovery in the Eurozone: using money creation to Stimulate the economy, Frank van Lerven, 2015
* What do people mean by helicopter money?, Simon Wren-Lewis, 2012
* From Zirp, Nirp, QE, and helicopter money to a better monetary system, Thomas Mayer, 2016
* Citizens' Monetary Dividend – Upgrading the ECB's Toolkit, Stan Jourdan and Eric Lonergan, 2016
* Helicopter money: Views of leading economists. Centre for Economic Policy Research, April 2016

వర్గం:ద్రవ్య విధానం
వర్గం:కేంద్ర బ్యాంకుల కార్యకలాపాలు
అసోం విశ్వవిద్యాలయం

**అస్సాం విశ్వవిద్యాలయం** (**అస్సాం యూనివర్శిటీ**) (**Assam University**) అనేది భారతదేశంలోని అస్సాంలోని సిల్చార్‌లోని కేంద్రీయ విశ్వవిద్యాలయం. కచార్ జిల్లా కేంద్రం సిల్చర్ నగరాని 20 కి.మీ దూరంలో దొర్గాకున వద్ద ఈ విశ్వవిద్యాలయం ఉంది. అస్సాం గవర్నర్ చీఫ్ రెక్టర్ గుల్జార్ ఛాన్సలర్ గా, భారత రాష్ట్రపతి విశ్వవిద్యాలయ సందర్శకుడిగా వ్యవహరిస్తున్నారు.

ఇది నాక్ కమిటీ చేత 'బి+' గ్రేడ్‌ గుర్తింపు పొందింది. ఈ విశ్వవిద్యాలయంలో మానవశాస్త్రం, భాషాశాస్త్రం, పర్యావరణశాస్త్రం, సమాచారశాస్త్రం, జీవశాస్త్రం, భౌతికశాస్త్రం, సాంఘీకశాస్త్రం, న్యాయశాస్త్రం, సాంకేతికశాస్త్రం, మేనేజ్‌మెంట్ స్టడీస్‌ వంటి పదహారు పీఠాలు ఉన్నాయి. ఈ పదహారు పీఠాల కింద 42 శాఖలు ఉన్నాయి. ఈ విశ్వవిద్యాలయం పరిధిలో ఉన్న ఐదు జిల్లాల్లో 72 డిగ్రీ కళాశాలలు ఉన్నాయి. అస్సాంలోని తేజ్పూర్ విశ్వవిద్యాలయం తరువాత అస్సాం విశ్వవిద్యాలయం రెండవ కేంద్రీయ విశ్వవిద్యాలయం. ఇవి కెండూ 1994లో స్థాపించబడ్డాయి.

Image:Campus road in Assam University - DSC 4232.jpg|క్యాంపస్ రోడ్
Image:Shahid Minar, Assam University gate - DSC 4241.jpg|బిశ్బబిద్యాలయ శాహీద్ మినారు

## చరిత్ర
బరాక్ లోయలో ప్రజల పోరాట చరిత్ర ఈ అస్సాం విశ్వవిద్యాలయ చరిత్ర. అస్సాం దక్షిణభాగంలో జరిగిన భాషా ఉద్యమం ద్వారా ఈ విశ్వవిద్యాలయం ఏర్పాటయింది. విశ్వవిద్యాలయం ముందు ద్వారం దగ్గర నిర్మించిన షాహీద్ మినార్ 1961లో చారిత్రక భాషా ఉద్యమ అమరవీరుల త్యాగాలను గుర్తుచేస్తుంది.

## ప్రాంగణం
విశ్వవిద్యాలయ ప్రధాన క్యాంపస్ 600 ఎకరాల (2.4 కిమీ 2) విస్తీర్ణంలో, సిల్చర్ నుండి 20 కిలోమీటర్ల దూరంలో ఇరోంగ్మారా సమీపంలోని దొర్గాకునలో ఉంది. విశ్వవిద్యాలయపు రెండవ క్యాంపస్ 90 ఎకరాల విస్తీర్ణంలో అస్సాం తూర్పు కార్బి ఆంగ్లాంగ్ జిల్లాలోని డిపు ప్రాంతంలో ఉంది.

## ర్యాంకింగ్
2020 నేషనల్ ఇన్స్టిట్యూషనల్ ర్యాంకింగ్ ఫ్రేమ్‌వర్క్ (ఎన్‌ఐఆర్‌ఎఫ్) మొత్తం విభాగంలో అస్సాం విశ్వవిద్యాలయం 101-150 బ్యాండ్‌లో స్థానం పొందింది.

## అనుబంధ కళాశాలు
దక్షిణ అస్సాంలోని 5 జిల్లాలైన కచార్, కరీంగంజ్, హైలకండి, దిమా హసాయో, కర్బి ఆంగ్లాంగ్ జిల్లాల్లోని అన్ని కళాశాలలు ఈ విశ్వవిద్యాలయ పరిధిలోకి వస్తాయి.

## మూలాలు

## ఇతర లంకెలు
*

వర్గం:విశ్వవిద్యాలయాలు
వర్గం:భారతీయ కేంద్రీయ విశ్వవిద్యాలయాలు
వర్గం:అసోం లోని కట్టడాలు
నేను లోకల్

**నేను లోకల్** 2017, ఫిబ్రవరి 3న విడుదలైన తెలుగు చలనచిత్రం. శ్రీ వెంకటేశ్వర క్రియేషన్స్ పతాకంపై దిల్ రాజు నిర్మాణ సారథ్యంలో త్రినాధరావు నక్కిన దర్శకత్వం వహించిన ఈ చిత్రంలో నాని, కీర్తి సురేష్, నవీన్ చంద్ర తదితరులు ముఖ్యపాత్రల్లో నటించగా, దేవి శ్రీ ప్రసాద్ సంగీతం అందించాడు. ఈ చిత్రానికి కథ, స్క్రీన్ ప్లే, మాటలు ప్రసన్న కుమార్ బెజవాడ అందించగా, సినిమాటోగ్రఫీ నిజార్ షఫీ, ఎడిటింగ్ ప్రవీణ్ పూడి చేశారు. ఈ సినిమా బాక్సాఫీస్ వద్ద విజయం సాధించింది. 2018లో యష్ దాసుగుప్తా హీరోగా *టోటల్ దాదాగిరి* పేరుతో బెంగాలీ భాష లోకి రీమేక్ చేయబడింది.

## కథా నేపథ్యం
ఇంజనీరింగ్ పాస్ కావడానికి కష్టాలు పడుతున్న బాబు (నాని)ని ఇన్విజిలేటర్ (సచిన్ ఖేడ్కర్) స్వయంగా స్లిప్ ఇచ్చి పాస్ చేయిస్తాడు. కొంతకాలం తరువాత ఒక సంఘటనలో కీర్తి (కీర్తీ సురేష్)ని కలుసిన బాబు, ఆమెని ఇంప్రెస్ చేయటానికి ఎంబీఏలో చేరుతాడు. కీర్తి ఇన్విజిలేటర్ కూతురు అని తెలుసుకున్న బాబు, కీర్తిని కూడా తన అల్లరితో లవ్ లో పడేస్తాడు. అయితే, ఆమె తండ్రి వాళ్ల ప్రేమను నిరాకరిస్తాడు. అప్పుడు బాబు ఆయనకి ఓ ఛాలెంజ్ చేస్తాడు. ఆ ఛాలెంజ్ ఏమిటి, చివరికి ఏం జరిగిందనేది మిగతా కథ.

## నటవర్గం

*నాని (బాబు)
*కీర్తి సురేష్ (కీర్తి)
*నవీన్ చంద్ర (ఎస్ఐ సిద్దార్థ్ వర్మ)
*సచిన్ ఖెదెకర్ (కీర్తి తండ్రి)
*తులసి (కీర్తి తల్లి)
*రామ్ ప్రసాద్ (బాబు స్నేహితుడు)
*రావు రమేష్ (వధువు తండ్రి)
*పోసాని కృష్ణ మురళి (బాబు తండ్రి)
*ఈశ్వరీరావు (బాబు తల్లి)
*రఘు బాబు (సిద్దార్థ్ తండ్రి)
*వెన్నెల కిషోర్ (సేల్స్ మెన్)
*ప్రభాస్ శ్రీను (శ్రీను)
*కృష్ణ భగవాన్ (కానిస్టేబుల్)
*అనీష్ కురువిల్లా (కళాశాల ప్రిన్సిపాల్)
*మాలిని రాథోడ్

## సాంకేతికవర్గం
* దర్శకత్వం: త్రినాధరావు నక్కిన
* నిర్మాత: దిల్ రాజు, శిరీష్
* కథ, మాటలు: ప్రసన్న కుమార్ బెజవాడ
* స్క్రీన్ ప్లే: ప్రసన్న కుమార్ బెజవాడ, త్రినాధ రావు నక్కిన
* సంగీతం: దేవి శ్రీ ప్రసాద్
* ఛాయాగ్రహణం: నిజార్ షఫీ
* కూర్పు: ప్రవీణ్ పూడి
* పంపిణీదారు: శ్రీ వెంకటేశ్వర క్రియేషన్స్

## బాక్సాఫీస్
ఈ చిత్రం తొలివారంలో ప్రపంచవ్యాప్తంగా బాక్సాఫీస్ వద్ద రూ. 26 కోట్లు వసూలు చేసింది. భలే భలే మగాడివోయ్ సినిమా రికార్డును దాటి, నాని కెరీర్ లో అతిపెద్ద కమర్షియల్ హిట్ గా నిలిచింది. యునైటెడ్ స్టేట్స్లో ఈగ, భలే భలే మగాడివోయ్ సినిమాల తరువాత 1 మిలియన్ డాలర్లు వసూలు చేసిన నాని 3వ చిత్రమిది.

## పాటలు

దేవి శ్రీ ప్రసాద్ సంగీతం అందించిన ఈ చిత్రంలోని పాటలు 2017 జనవరి 14న అదిత్యా మ్యూజిక్ ద్వారా విడుదల అయ్యాయి. కాకినాడలో పాటల విడుదల కార్యక్రమం జరిగింది. ఈ కార్యక్రమంలో దిల్‌రాజు, నాని, కీర్తిసురేష్, శిరీష్, దేవిశ్రీప్రసాద్, నవీన్‌చంద్ర, అరుణ్‌కుమార్, శ్రీదేవి, బెక్కం వేణుగోపాల్, త్రినాథరావు నక్కిన, అలీంబాషా, దొరబాబు, సాయికృష్ణ, ప్రసన్‌కుమార్ పాల్గొన్నారు.

## మూలాలు

## ఇతర లంకెలు
*

వర్గం:2017 తెలుగు సినిమాలు
వర్గం:పోసాని కృష్ణ మురళి సినిమాలు
వర్గం:దిల్ రాజు నిర్మించిన సినిమాలు
వర్గం:రఘుబాబు నటించిన సినిమాలు
వర్గం:కృష్ణ భగవాన్ నటించిన సినిమాలు
వర్గం:తెలుగు ప్రేమకథా సినిమాలు
గుంటుపల్లి గోపాలకృష్ణకవి

గుంటుపల్లి గోపాలకృష్ణకవి ప్రబంధ కవులలో ఒకడు.
## జీవిత విశేషాలు
అతను  నందవరీక బ్రాహ్మణుడు. నివాసస్థలము గుంటూరు మండలం నందలి నర్సారావుపేట తాలూకాలోని చెన్నుపల్లి గ్రామం. ఇప్పుడీ గ్రామం ప్రకాశం జిల్లాలో ఉన్నది. వీరిది వసిష్ఠ గోత్రము. తండ్రి కోటిలింగము. తల్లి అనంతలక్ష్మమ్మ. సోమ మంత్రికిని వేంకమాంబకును పౌత్రుడు.
## రచనలు
ఈకవి రచించిన గ్రంథములు 
# బుధజనహృదయాహ్లాదము.(ప్రబంధము) 
# చమత్కార నిదానము. (ఏకాశ్వాసము) (ముద్రణ: 1910)
# పార్వతీ పరిణయము. (నాటకము) 
# వై శాఖమహాత్మ్యము, ( భాషాంతరీకరణము) 
# శివరామశతకము. 
# మరకతలింగశతకము.
ఈతఁడు దాదాపుగ నఱువదేండ్లకాలము జీవించి క్రీ. శ.1917 సంవత్సర ప్రారంభమునఁ వీరు దివంగతులైనట్లు తెలియుచున్నది.
## మూలాలు

వర్గం:1917 మరణాలు
వర్గం:తెలుగు కవులు
మారణహోమం

thumb
మారణ హోమం 1987 లో విడుదలైన తెలుగు సినిమా. విజయ మహేష్ కంబైన్స్ బ్యానర్ పై బత్తిని సత్యనారాయణరావు నిర్మించిన ఈ సినిమాకు ఎ.కోదండరామిరెడ్ది దర్శకత్వం వహించాడు. కృష్ణంరాజు, రాధిక  ప్రధాన తారాగణంగా నటించిన ఈ సినిమాకు కె.చక్రవర్తి సంగీతాన్నందించాడు. ఈసినిమా ఒరు ఖైదియిన్ డైరీ అనే తమిళ సినిమా కి  తెలుగు లో పునర్మితమైనది.  విచిత్రంగా ఈ సినిమా ఖైదీ వేట అనే పేరుతో అనువాద చిత్రం గా కూడా తెలుగు ప్రేక్షకులకు అందింది.సుప్రసిద్ధ కథకుడు భాగ్యరాజా కధని అందించాడు.

## కథ
డేవిడ్ ఒక రాజకీయ నాయకుడికి  తీవ్రమైన అభిమాని. కానీ రాజకీయ నాయకుడు ఒక మోసగాడు. అతను  డేవిడ్ భార్య మేరీని చూసిన తరువాత  ఒక ప్రణాళికను రూపొందిస్తాడు. అతను డేవిడ్‌ను జైలుకు పంపి  ఈ సమయంలో మేరీపై అత్యాచారం చేస్తాడు. డేవిడ్ బయటకు వచ్చినప్పుడు అతను తన భార్య ఉరితీసుకోవడం చూసి షాక్ అవుతాడు.  ఆమె చేతిలో ఒక లేఖ ఉంది. విషయం తెలిసిన డేవిడ్ కోపంతో రాజకీయ నాయకుని వద్దకు వెళతాడు కాని అతను రాజకీయ నాయకుడు, అతని ఇద్దరు స్నేహితులచే మోసపోతాడు. అతనికి 22 సంవత్సరాలు జైలు శిక్ష పడుతుంది. అంతవరకు తన కుమారుడిని జనకరాజ్ కు అప్పగిస్తాడు. 22 సంవత్సరాల తరువాత అతను బయటికి వచ్చేసరికి తన కుమారుడు పోలీసు అధికారిగా మారిపోవడాన్ని చూస్తాడు. కానీ అతను తన భార్య మరణానికి కారణమైన ముగ్గురిపై ప్రతీకారం తీర్చుకోవాలని కోరుకుంటాడు. తన కొడుకుల మద్దతు లేకుండా అతను వారిపై ఎలా ప్రతీకారం తీర్చుకుంటాడు అనేది క్లైమాక్స్.

## తారాగణం

* కృష్ణంరాజు,
* రాధిక శరత్‌కుమార్, 
* నందమూరి కళ్యాణ చక్రవర్తి, 
* కుష్బూ, 
* కైకాల సత్యనారాయణ, 
* అన్నపూర్ణ, 
* కల్పనా రాయ్, 
* రామకృష్ణ,
* గిరిబాబు,
* రంగనాథ్,
* కోట శ్రీనివాసరావు, 
* సుతి వీరభద్రరావు,
* చలసాని వెంకటకృష్ణారావు,
* సాక్షి రంగారావు,
* భీమేశ్వరరావు,
* భాస్కర్ రావు,
* రాఘవయ్య,
* థమ్, 
* రాళ్ళబండి కామేశ్వరరావు, 
* బత్తిని సత్యనారాయణరావు, 
* జాస్తి బాబ్జీ, 
* సుందర్ రాజన్, 
* గుత్తా గాంధీ, 
* శ్యామ్ ప్రసాద్, 
* రమేష్, 
* శ్రీనివాస రాజు

## సాంకేతిక వర్గం

* దర్శకత్వం: ఎ. కోదండరామి రెడ్డి
* రన్‌టైమ్: 137 నిమిషాలు
* స్టూడియో: విజయ మహేష్ కంబైన్స్
* నిర్మాత: బాతిని సత్యనారాయణరావు; 
* స్వరకర్త: చక్రవర్తి (సంగీతం)
* విడుదల తేదీ: అక్టోబర్ 9, 1987
* సమర్పించినవారు: వజ్జే సుబ్బారావు;
* సహ నిర్మాత: వజ్జే రమేష్

## మూలాలు

## బాహ్య లంకెలు

* 

వర్గం:1987 తెలుగు సినిమాలు
వర్గం:కల్పనా రాయ్ నటించిన సినిమాలు
ప్రచురణ విభాగం (భారత ప్రభుత్వం)

** ప్రచురణ విభాగం, ** (**Publications Division (India)**) భారతదేశానికి చెందిన ప్రచురణ విభాగం. ఇది న్యూఢిల్లీ లోని సూచనా భవనం ప్రధానకేంద్రంగా పనిచేస్తుంది. ఇది సమాచార ప్రచార మంత్రిత్వశాఖ (భారతదేశం) లో ఒక విభాగం. ఈ కేంద్రం హిందీ, ఆంగ్లం, ఇతర భారతీయ భాషలలో పుస్తకాలను ప్రచురిస్తుంది. ముద్రించిన పుస్తకాల్ని దేశమంతటా విస్తరించిన సుమారు 20 కేంద్రాలు, ఏజెంట్ల ద్వారా విక్రయిస్తుంది. జాతీయ పుస్తక ప్రదర్శనలలో వీరు పాల్గొని ప్రచురణలను ప్రజలకు అందజేస్తారు.

ఈ శాఖ 1941 లో స్థాపించబడి ఇప్పటివరకు సుమారు 7,600 పుస్తకాలను కళలు, సంస్కృతి, జీవితచరిత్రలు, శాస్త్ర సాంకేతిక, జీవశాస్త్ర, బాలలకు సంబంధించిన సాహిత్యాన్ని ముద్రించింది. మహాత్మా గాంధీ రచనలన్నింటినీ 100-భాగాలుగా ముద్రించింది.

ప్రచురణ విభాగం యోజన, ఆజ్‌కల్, కురుక్షేత్ర, బాలభారతి, ఎంప్లోయ్‌మెంట్ న్యూస్ వంటి కొన్ని పత్రికలు కూడా ముద్రిస్తుంది. 

## కొన్ని తెలుగు ప్రచురణలు
* నవ భారత నిర్మాతలు (Builders of Modern India):
** మోక్షగుండం విశ్వేశ్వరయ్య (రచయిత: వి. సీతారామయ్య)
** మదనమోహన్ మాలవీయ (రచయిత: సీతారం చతుర్వేది)
** ఎన్.జి.రంగా (రచయిత: అధరాపురపు తేజోవతి)
** పండిత్ దీనదయాళ్ ఉపాధ్యాయ (రచయిత: మహేష్ చంద్ర శర్మ)
** కేశవ బలిరాం హెడ్గేవార్ (రచయిత: రాకేష్ సిన్హా)
* స్పూర్తి ప్రదాతలు
* భారతీయ సంస్కృతీ వైతాళికులు:
** కవులు, కథకులు, నాటక రచయితలు
** ఆలంకారికులు
** శాస్త్రవేత్తలు
** భక్తకవులు-మార్మిక తత్వవేత్తలు
** వాగ్గేయకారులు
* పౌరులు-రాజ్యాంగం
* పదునెనిమిది వందల ఏబది ఏడు
* మహనీయుల మహత్కార్యాలు (రచయిత: ఆర్. కె. మూర్తి)
* భారత మహాపురుషులు మహోన్నత మహిళలు
* ప్రాచీన భారతదేశం
* విదేశీ యాత్రికుల దృష్టిలో భారతదేశం
* నోబెల్ పురస్కార మహిళా విజేతలు (రచయిత: చిత్రా గర్గ్)
* సరళ పంచతంత్రం
* మన జాతీయ పతాకం (రచయిత: కర్మ వీర్ సింగ్)
* భారతదేశపు బలమైన, రహస్యమయమైన నదులు (రచయిత: అలకా శంకర్)
* ఆంధ్రప్రదేశ్ లో స్వాతంత్ర్యోద్యమ చరిత్ర (రచయిత: జి. కృష్ణ)
* ఆంధ్రప్రదేశ్ భౌగోళిక స్వరూపం, సంపత్తి
* భారత సుప్రసిద్ధ గ్రంథాలు (రచయిత: ఆర్. అనంతపద్మనాభరావు)
* బాలల భారతదేశ చరిత్ర
* రవీంద్రనాథ్ టాగూర్ బాలల కథలు
* బాలల మహాభారతం
* దేశ విదేశాల కథలు
* విజయనగర ప్రాభవం (రచయిత: డా. వి. వి. కృష్ణ శాస్త్రి)
* ఇది భారతదేశం
* సంగ్రహ భారతీయుల ఇతిహాసం

## మూలాలు
* అధికారిక వెబ్‌సైటు.

వర్గం:1941 స్థాపితాలు
వర్గం:భారత ప్రభుత్వం
వర్గం:ప్రచురణ సంస్థలు
వెంకటేశ్వరస్వామి దేవాలయం, జమలాపురం

**వెంకటేశ్వరస్వామి దేవాలయం** తెలంగాణ రాష్ట్రం, ఖమ్మం జిల్లా, ఎర్రుపాలెం మండలం, జమలాపురం గ్రామంలోని కొండపై ఉన్న దేవాలయం. జాబాలి మహర్షి తపస్సుకు మెచ్చి వెంకటేశ్వరస్వామి సతీసమేతంగా వెలిసిన ఈ క్షేత్రం తిరుపతిగా పేరుగాంచింది.

## చరిత్ర
thumb|జమలాపురం గుడి వాకిలి
తీర్థయాత్రలు చేస్తూ జమలాపురం గ్రామానికి చేరుకున్న జాబాలి మహర్షి, అక్కడే ఒక ఆశ్రమం ఏర్పాటు చేసుకొని చుట్టుపక్కల గ్రామాల విద్యార్థులకు వేదం నేర్పించడంకోసం గురుకులాన్ని స్థాపించాడు. ఆ కాలంలో ఈ ప్రాంతాన్ని సూచీగిరి అని పిలిచేవారు.

## విశిష్టత

శ్రీరాముడు తాను కలియుగం ప్రారంభం రోజున 
వెంకటేశ్వరుడి రూపంలో ఇక్కడ ఉద్భవిస్తానని చెప్పగా,  కలియుగం ప్రారంభం రోజున వెంకటేశ్వరుడు సాలగ్రామ రూపంలో వెలిశాడని, అందుకే ఈ విగ్రహం తిరుమలలోని వెంకటేశ్వరుడి విగ్రహం కంటే పురాతనమైనదని చెబుతారు.

## నిర్మాణం
1965లో దేవాదాయ శాఖ ఆధీనంలోకి తీసుకోబడిన ఈ దేవాలయంలో శృంగేరి పీఠాధిపతి భారతీ తీర్థ సూచనలతో 1976, మార్చి 26 చైత్రశుద్ధ సప్తమినాడు వెంకటేశ్వరస్వామి విగ్రహం ప్రతిష్ఠించబడింది.

ఈ ఆలయ ప్రాంగణంలో పద్మావతి అమ్మవారు, శ్రీ అలివేలు మంగ అమ్మవారు, శివుడు, వినాయకుడు, అయ్యప్ప, అంజనేయస్వామి లకు ఉప మందిరాలు ఉన్నాయి.

ఈ ఆలయానికి రెండు ప్రవేశ ద్వారాలు ఉన్నాయి. ప్రధాన ద్వారానికి 108 మెట్లు, వెనుక ప్రవేశ ద్వారానికి 11 మెట్లు ఉన్నాయి.

## ఉత్సవాలు - పండుగలు
ప్రతి సంవత్సరం వెంకటేశ్వరస్వామి కల్యాణం జరిపి, ఉత్సవాలు నిర్వహిస్తారు.

## మూలాలు

## ఇతర లంకెలు
* తెలంగాణ పర్యాటక శాఖ వెబ్సైటులో దేవాలయం గురించిన సమాచారం

వర్గం:ఖమ్మం జిల్లా పుణ్యక్షేత్రాలు
వర్గం:ఖమ్మం జిల్లా దేవాలయాలు
వర్గం:ఖమ్మం జిల్లా పర్యాటక ప్రదేశాలు
వర్గం:విష్ణు దేవాలయాలు
టన్ను

**టన్ను** (**Tonne**) అనేది బరువుని తూచే కొలత. ఒక టన్ను అనగా 1,000 కిలోగ్రాములు లేదా ఒక మెగాగ్రామ్‌ (ఒక మిలియన్ గ్రాములు). ఇది అంతర్జాతీయ ప్రమాణాల పద్ధతి కాని మెట్రిక్ యూనిట్. ప్రజలు టన్ను గురించి మాట్లాడేటప్పుడు, అంతర్జాతీయ ప్రమాణాల పద్ధతి వ్యవస్థను ఉపయోగించే దేశాలలో అది మెట్రిక్ టన్ను అని అర్థం. మెట్రిక్ టన్ను సాధారణంగా t గా సంక్షిప్తీకరించబడుతుంది.

## మార్పిడులు
ఒక టన్నుకు సమానం:
*కిలోగ్రాములలో: నిర్వచనం ప్రకారం 1000 కిలోగ్రాములు (కిలోలు). 
*గ్రాములలో: 1000000 గ్రాములు లేదా 1 మెగాగ్రామ్ (Mg). మెగాగ్రామ్ అదే ద్రవ్యరాశితో సంబంధిత అధికారిక SI యూనిట్. Mg (మెగాగ్రాం) అనేది mg (మిల్లీగ్రామ్‌), mligram (మిల్లీగ్రామ్‌) నుండి భిన్నంగా ఉంటుంది.
*పౌండ్లలో: పౌండ్ యొక్క నిర్వచనం ప్రకారం సరిగ్గా  పౌండ్లు (lb),  లేదా సుమారుగా .
*షార్ట్ టన్నులలో: సరిగ్గా &nbsp;short&nbsp;tons (ఎస్.టి), లేదా సుమారుగా &nbsp;ST.
**ఒక షార్ట్ టన్ కచ్చితంగా .
*లాంగ్ టన్నులలో: సరిగ్గ్గా &nbsp;long&nbsp;tons (LT), లేదా సుమారుగా &nbsp;LT.
** ఒక లాంగ్ టన్ కచ్చితంగా .

## మూలాలు

వర్గం:ద్రవ్యరాశి ప్రమాణాలు
మైక్రోసాఫ్ట్ ఎడ్జ్

**మైక్రోసాఫ్ట్ ఎడ్జ్** అనేది మైక్రోసాఫ్ట్ వారిచే అభివృద్ది చేయబడిన జాల  విహారిణి. ఇది మొదటగా విండోస్ 10, ఎక్స్బాక్స్ వన్ కోసం 2015 లో విడుదల చేయబడినది. 2017 లో ఆండ్రాయిడ్, ఐఓఎస్ లకు, 2019 లో మాక్ ఓఎస్ లకు విడుదల చేశారు.ఇది మొదట స్వంత ఉత్పత్తిగా చేసినప్పటికీ  ఆదరణ లేకపోవడం తో ఓపెన్ సోర్సు సాఫ్ట్వేర్ అయిన క్రోమియం ఆధారితం గా మళ్ళీ అభివృద్ది చేశారు. జనవరి 15 2020 న సాధారణ వినియోగదారుల కోసం విడుదల చేశారు.  ఇది కూడా గూగుల్ క్రోమ్ లాగా తనంతట తానుగా విండోస్ అప్డేట్ తో సంబంధం లేకుండా నవీకరించబడుతుంది. విండోస్ 10 యొక్క 2004 ఫీచర్ నవీకరణ ద్వారా సాధారణ వినియోగదారులకు అందించబడుతుందని భావిస్తున్నారు.  కావాలనుకున్న వారు వారి జాల స్థలము నుండి దింపుకొనవచ్చును. జాల స్థలము లంకె https://www.microsoft.com/en-us/edge.

ఇది మైక్రోసాఫ్ట్ కార్టనా కి అనుసంధానించబడినది. మైక్రోసాఫ్ట్ స్టోర్ లోని పొడిగింపులను ఈ మైక్రోసాఫ్ట్ ఎడ్జ్ విహారిణి కొరకు వ్యవస్థాపితం చేసుకొనవచ్చును.

## మార్కెట్ వాటా

## ఇవి కూడా చూడండి
*గూగుల్ క్రోమ్
*ఒపేరా(జాల విహరిణి)
*ఫైర్‌ఫాక్స్
*ఇంటర్నెట్ ఎక్స్‌ప్లోరర్

## ప్రస్తావనలు
అనంత వెంకటరెడ్డి

**అనంత వెంకటరెడ్డి** మాజీ పార్లమెంటు సభ్యుడు, స్వాంతంత్ర్య సమరయోధుడు.
## జీవిత విశేషాలు
వెంకటరెడ్డి 1921 జూలై 1వ తేదీన అనంతపురం జిల్లాలో జన్మించాడు. ఇతని తండ్రి ఎ.కృష్ణారెడ్డి. ఇతడు గుంటూరు లోని హిందూ కళాశాలలో చదివి బి.ఎ., కర్ణాటక రాష్ట్రం బెల్గాంలోని ఆర్.ఎల్.లా కాలేజీలో చదివి న్యాయవిద్య పట్టా బి.ఎల్.లను పుచ్చుకున్నాడు. ఇతడు విద్యార్థి దశలో "క్విట్ ఇండియా ఉద్యమం"లో పాల్గొన్నాడు. అనంతపురం పట్టణంలో న్యాయవృత్తిని ప్రారంభించి సుమారు 35 సంవత్సరాలు న్యాయవాదిగా సేవలను అందించాడు. 1967-68లో పబ్లిక్ ప్రాసిక్యూటర్‌గా పనిచేశాడు. ఇతనికి క్రీడలలో ప్రవేశం ఉంది. విద్యార్థి దశలో క్రీడలలో పాల్గొని అనేక పతకాలను గెలుచుకున్నాడు. 1946వ సంవత్సరంలో హిందూ కాలేజీ హాకీ జట్టుకు నాయకుడిగా ఉన్నాడు. ఇతనికి 1952లో వెంకటసుబ్బమ్మతో వివాహం జరిగింది. వీరికి 3 కుమారులు, 1 కుమార్తె జన్మించారు.

## రాజకీయ రంగం
ఇతడు భారత జాతీయ కాంగ్రెస్ క్రియాశీలకంగా పనిచేశాడు. ఇతడు 1964-67, 1969-72 సంవత్సరాలలో జిల్లా కాంగ్రెస్ కమిటీకి ప్రధానకార్యదర్శిగా, 1978-79లో జిల్లా కాంగ్రెస్ కమిటీ అధ్యక్షుడిగా ఉన్నాడు. 1969లో ఆంధ్రప్రదేశ్ శాసనసభకు, 1981లో ఆంధ్రప్రదేశ్ శాసనమండలికి ఎన్నికైనాడు. ఇతడు అనంతపురం లోక్‌సభ నియోజకవర్గం నుండి తొమ్మిదవ, 10వ లోక్‌సభలకు ఎన్నికై సభ్యుడిగా కొనసాగాడు. ఇతడు రాష్ట్ర విధాన సభలలోను, పార్లమెంటులోను వివిధ కమిటీలలో సభ్యుడిగా నియమించబడ్డాడు. ఇతని అనంతరం ఇతని కుమారుడు అనంత వెంకటరామిరెడ్డి లోక్‌సభ సభ్యుడిగా 4 పర్యాయాలు గెలిచాడు.

## మూలాలు

వర్గం:1921 జననాలు
వర్గం:లోక్‌సభ సభ్యులు
వర్గం:ఆంధ్రప్రదేశ్ శాసన సభ్యులు
వర్గం:ఆంధ్రప్రదేశ్ శాసనమండలి సభ్యులు
వర్గం:స్వాతంత్ర్య సమర యోధులు
వర్గం:అనంతపురం జిల్లా న్యాయవాదులు